Emboozi | Dembe FM 90.4\nAbayimbi 3 abasinga okusanyusa mu Uganda\nEkisaawe ky’okuyimba mu Uganda, kyekimu kwebyo omuli abayimbi abenjawulo era abasanyusa, era abewaddeyo okuyitimusa okuyimba okutuuka mu Africa wonna. Mu mboozi eno, tutunuliidde abamu ku bayimbi emunyenye mu Uganda olwa talanta gyebalina nebyo byebayiseemu okubaako webatuuka. …Grace Nakimera Waliwo bingi ebibogerwako ebinyuma, okugeza ng’ebya Grace […]\nKhalid Aucho yetonze\nBya Lukeman Mutesasira Omuwuwutanyi wa tiimu y’egwanga, the Uganda cranes Khalid Aucho yetondedde egwanga n’ekibiina ekitwaala omuzanyo gw’omupiira mu gwanga ekya FUFA olw’okusiwuuka empisa ekyamuviirako okugobwa mu nkambi. Aucho okugobwa kyadirira okugaana entambula eyasindikibwa okumunona ku kisaawe Entebbe, okumutwala mu nkambi e Kisaasi, gyebasula. Akulira […]\nPalamenti esiimye banabyamizanyo abaawangula emidaali.\nBya Kyeyune moses Olunaku olwaleero Parliament esiimye banabyamizanyo ba Uganda abagenda okukiika mu mpaKa z’amawanga agaaliko amatwale ga Bungereza okukakana nga batuweesezza ekitiibwa. Bano webaviirideyo nga omukulembeze we gwanga Kaguta Museveni yakamala okukyaza bano e Ntebe naasiima kyebaakolera egwanga. Ekiteeso ekisiima bano kireteddwa omubaka we […]\nBanabyamizanyo abaakikirira uganda bakomyewo ku butaka.\nBya Samuel Ssebuliba. Wetwogerera nga banabyamizanyo ba Uganda abaatukikira mu mpaka ez’amawanga agaaliko amatwale ga Bungereza bataka mu Uganda oluvanyuma lw’okuwangula emidaali mukaaga mu mpaka zino. Bano mukutuuka baniriziddwa minister akola ku by’enjigiriza n’emizanyo Janet Kataha Museveni, nga ono obwedda ali ku kisaawe E ntebe […]\nOmulwadde omukyamu alongoseddwa obwongo.\nBya musasi waffe. Mu gwanga lya Kenya waliwo abasawo abagobeddwa, nga kigambibwa nti ono aze kumulwadde omukyamu n’amulogoosa obwongo, kyoka nga sigwabadde alina okukolako. Amawulire getufunye okuva ku mukutu gwa Standard media ogwa Kenya gulaga nga abagobedwa bwekuliko abakola mukifo omulongosebwa abantu, ko ne nurse […]\nBannasayansi bayiiyiza akapiira akaliko compyuta.\nBya samuel ssebuliba. Mu Bungereza abakugu mu by’okunonyereza baliko akapiira ka kalimpitawa kebayiiyiza nga kano omuntu bwakambala alina obusobozi obusoma ebyafaayo by’omuntu akambadde nadala abakyala beyakegatta nabo, amaanyi g’ekisajja gaalina, kko n’obukodyo bwakozesa, kko nebirara. Obupiira buno obutuumidwa i.Con, buliko ka Application akakwatagana ne […]\nOmubaka we Kyadondo leero asula mu uganda.\nBya Samuel ssebuliba. Wetwogerera nga omubaka we Kyadondo East Robert Kyagulanyi amanyiddwa nga Bobi wine atekateeka kulinya nyonyi leero okudda mu uganda okuva mu Dubali gyali kakano. Kinajukirwa nti Kyakulanyi ono amaze e sabiiti namba nga atabaala amawanga okubadde South Africa ne Unite Arab […]\nOmusajja eyetabye mu mpaka z’okudduka ng’alya akutuse omutima n’afiirawo Jeff Woods ow’emyaka 58 yeetabye mu mpaka ezategekeddwa abatunda eby’okulya ng’omuntu adduka bw’alya donat 12 okumalako mailo bbiri n’ekitundu. Omusajja ono atuuse wakati n’afuna obulumi mu kifuba era ekiddiridde kuzirika n’afa nga bino bibadde mu North […]\nYerabidde mukyala we ku mafuta\nOmusajja abadde ne mukyala we mu motoka nebakyaama okunywa amafuta amwerabidde bw’avuddemu okweyamba Omusajja ono ategerekese nga Walter abadde adda waka mu ggwanga lya Argentina n’ayimirira okunywa amafuta Omusajja agenze okweyamba ate omukyala n’akyaama okugulayo obw’okulya kyokka omusajja olukomyeewo asimbudde motoka.\nAkungubaze na mmere\nAbantu balaga enyiike mu ngeri za njawulo nnyo. Kati omusajja atasobodde kuziika jjajja we asazeewo kugenda mu woteeri n’alya emmere gy’asinga okwagala n’omwenge. Omusajja ono asoose kulya n’aggumira olwo n’atandika okupiika enkangaali n’okwekubya ebifananyi by’asizza ku mutimbagano ng’ategeeza abantu nti asazeewo kukungubaga bw’ati Bangi abalese […]


Bukedde Online - Mukyala wa Maj. Kakooza Mutale aziikiddwa\nKabaka alagidde wateekebwewo akakiiko okunoonyereza ku kwekalakaasa...\nPoliisi eremesezza ab'e Kira okwetaba mu misinde gy'Akabaka\nOmusuubuzi w'e Bugoloobi eyakwatibwa poliisi akyabuze\nAba Miss Uganda batongozza okugaba paadi m...\nAdded 3rd November 2020\nMUKYALA wa Kakooza Mutale afudde kibwatukira n'aleka aba famire n'emikwano mu kiyongobero.\nLouise Nakawunde Mutale 70, omutuuze w'e Ssekannyonyi mu muluka gw'e Mpereerwe mu munisipaali y'e Kawempe yakubiddwa puleesa ku Mmande eyamuviiriddeko okufa, Nakawunde abadde musawo ng'abadde n'eddwaaliro erya Nang'anda Clinic e Ssekannyonyi ng'abadde Mukristaayo mu kkanisa ya S.t Luke Church Of Uganda e Mpereerwe.\nVictoria Nabasumba 42, muwala wa Kakooza Mutale omukulu yategeezezza nti nnyaabwe yabadde mukyala mukulu ng'abadde n'abaana basatu.\nYayongeddeko nti aludde ng'alumizibwa ekirwadde ky'omutima ne puleesa eyamukubye ku Ssande ekiro nga kitaabwe abadde takyabeerewo ng'olwamaze okufa Mutale yasindise ambyulensi y'e Mulago n'etwala omulambo mu ggwanika.\nYagasseeko nti Nakawunde abadde musawo okumala emyaka 40 n'omusobyo.\nYaziikiddwa ku kyalo Ttanda mu Disitulikiti y'e Mityana.\nHenry Ssejjemba, ssentebe wa LC Ssekannyonyi yategeezezza nti Nakawunde abadde mumalirivu mu buli ky'akola ng'abadde ajjanjaba abantu ng'okusinga baana okuva mu bitundu okuli Nammere, Ssekati, Kiteezi, Komamboga n'ebirala.\nMuseveni y'alumirirwa Bannayuganda\nCranes ewera: Rwanda efeesa leero\nCranes erinze ffirimbi ku Botswana\nBobby atutte Ssali e Sudan\nKabaka alagidde wateekebwew...\nKABAKA alagidde wateekebwewo akakiiko okunoonyereza ku kiki ekyaviirako okwekalakaasa n’enfa y’abantu abasukka...\nPoliisi eremesezza ab'e Kir...\nPoliisi mu Kira Municipality eremesezza abantu abaabadde bakedde okwetaba mu misinde gy’amazaalibwa ga Ssaabasajja...\nOmusuubuzi w'e Bugoloobi ey...\nABOOLUGANDA lwa Martin Lukwago omu ku basuubuzi mu katale k'e Bugoloobi abaakwatibwa ebitongole by'ebyokwerinda...


Muggwe Mabeere Gammwe Muve Ku Nnyambala Yange - Spice Diana - Radio Simba - Ennene\nMuggwe mabeere gammwe muve ku nnyambala yange – Spice Diana\nOmuyimbi Spice Diana yavuddeyo nalumba abawagizi be abamunenya ku nnyambala ye; “Mulekere awo okugamba okwambala nga abayimbi bammwe aba Kadongo Kamu. Nze kyendi kyendi ekinfuula ow’enjawulo ku balala. Mulowooza ddi lwendibeera kyendi nga mwagala mbeere omuntu omulala. Emibiri gyammwe tegisobola kufaanana bulungi mu ngoye nga zino zenyambala, guma yonsa baanabo.\nAbamu ku ffe emibiri gyaffe teginayiika n’amabeere tegannaggwa, era tulina byetwagala eby’enjawulo n’okusalawo ku biki byetwagala okwambala ebituwa emirembe era ebitufuula abasanyufu.\nBwoba owulira emirembe mu maganduula yambala ebyo nze mpulira emirembe mu bukete. Nabwekityo tubeere bakakamu buli omu asigale mu ttiimu ye. Mujjukire kuno si kwanjula, si mukolo gwa kika, sikuziika mulinde egyo emikolo. N’ekika kya muziki gwenkola nakyo kikulu ku nyambala. Kati oyagala nnyimbe bagikoona mu ggawuni y’ebaga?! Ye mumanyi lwaki engoye ezimu mpanvu ate endala nnyimpi? Abamu mulina obuzibu n’enkula yammwe nabwekityo buli omu abeere kyali.\nBwoba tosobola kumpagira nga bwendi, kitegeeza toli muwagizi wange kuba nzikiriza nti abawagizi bange ennyambala yange tebagirinaako buzibu era ebasanyusa y’ensonga lwaki bampagira n’okunzikiririzaamu.\nBwoba ennyambala yange ekuyisa bubi tongoberera. Tusigaze omukwano.”


Mukono South; Ani atwala ekifo ky'obubaka ku Muyanja Senyonga NRM, Fred Kayondo DP, Male Wilson NUP ne Lule Andrew Independent - Watchdog Uganda\nHon Johnson Muyanja Senyonga, Fred Kayondo, Wilson Male, Eng. Andrew Lule, Mukono South\nOKUBBINKANIRA ekifo ky’omubaka mu lukiiko lwe Ggwanga akiikirira ekitundu kya Mukono South kweyongeddemu ebbugumu, bwe wafubutuseeyo abasajja abamaanyi 4 okuvuganya ku kifo kino mu kulonda okugenda okubaawo mu mwezi gw’okubiri omwaga gwa 2021.\nTukukubidde tooki mu bantu bano era mu bufunze be bano ne bibakwatako;\nOmubaka aliyo kato Johnson Muyanja Senyonga ono amazeeyo kati emyaka 5 be ddu, wabula nga tanagenda kukiikirira kitundu kino yasooka kuba Meeya wa kibuga kye Mukono okumala emyaka 20, nga kino kitegeeza nti alina obumanyirivu mu by’obufuzi.\nOno mutuuze ku kyalo Kisoga B mu town Council ya Ntenjeru Kisoga era nga mufumbo n’abaana abawerako, ono era mukulisitaayo omujjuvu.\nOno yakulira akabondo ka babaka ba Buganda mu Palimenti yadde nga gye buvuddeko ababaka naddala eb’ekibiina kya NRM baasalawo okwabuluzaamu akabondo kano ne balonda Omubaka James Kakooza okubakulembera naye Muyanja yasigala ye Ssentebe waako ali mu mateeka.\nYe nannyini massomero ga St Johns agasangibwa ku kyalo Namuyenje mu gombolola ye Nakisunga.\nMunnaDP FRED KAYONDO\nFred Kayondo azaalibwa ku kyalo Namaiba mu gombolola ye Nakisunga era nga musajja mutabuzi wa ddagala omutendeke, akkiririza nnyo mu kibiina kya Democratic Party.\nAmakaage agasooka gali Namaiba wabula nga yasalawo nazimba amalala ku kyalo Nsanja ekisangibwa mu Town Council ye Katosi, mukatoliki awedde emirimu era musajja mwogezi nnyo aterya ntama.\nAgamba nti okusoma kwe kwonna okuva mu buto kwali kwe Mukono South, era nga gye yakulira ekimuwa enkizo okumanya ebizibu by’abantu baayo okusinga banne abalala.\nOno yavuganyako ku kifo kino mu kulonda okwaggwa era naakwata ekifo 3, nga okuva olwo abadde tavanga gyayita mu kyalo mu kawefube wokunoonya obuwanguzi ku kifo kino.\nWilson Male munnaNUP\nWilson Male muvubuka mbulakalevu omutuuze ku kyalo Lubugumu ekisangibwa mu Gombolola ye Nakisunga, Male musajja mumalirivu nnyo era bwaba ayogera alaga obukugu bwalina okusobola okutambuza ekifo kino bwaba akifunye.\nMusajja munnabyanfuna bye yakugukira mu Ttendekero ekkulu erye Rwanda, era nga musuubuzi wa byannyanja omukukuutivu.\nMale amanyiddwa nnyo mu kulwanirira abavubi n’omulimu gw’okuvuba era nga musajja mwadiventi nnyo mu kkanisa ye kyetume.\nOno agamba nti yasomera mu massomero ga bamufuna mpola e Mukono South, naye ekimuwa enkizo okutegeera ebizibu bya bantu beeno nga kwotadde n’abavubuka.\nEng. Andrew Lule Independent.\nYinginiya Andrew Lule musajja muyivu era nga yakuguka mu kukanika emmotoka nga akozesa ebyuma bi kali magezi mu Ttendekero e Kyambogo.\nOno mutuuze ku kyalo Nangwa ekisangibwa mu Nakisunga era nga eno yeeri n’aboluganda lwe, Lule kati musajja musuubuzi wa mu Kampala era nga yenyumiriza nnyo mu kitundu kye Mukono South, ono abatuuze bamuwaako obujulizi nti yeyaleeta amasanyalaze ku kyalo Nagwa, saako n’amazzi okugabunya ekyalo.\nAzze nga talina kibiina kyonna, kyagamba nti takkiririza mu kwawulayawula mu bantu, ayagala abantu beeno okubeera obumu.\nMwagazi wa nkulakulana era abavubuka mu kitundu kino bamufunyemu nnyo, olw’okubatandikirawo emirimu egibagasiza awamu.


ENGERO ZA BAJJAJJA 2 - www.lugandalusogalugwerecommission.com\nENGERI EBINYONYI GYE BYAFUNA ENKAABA YAABYO\nGENDA NE KU MUKO GUNO: ENGERO ZA BAJJAJJA\nEDDA ennyo ku kyalo Kiringente, kwaliko omusajja Ssonko ng’alina ne mukyalawe Zibanja. Baalina muwala waabwe Bukirwa naye nga si mulungi mulwadde era nga bamufukako amazzi n’oganywa. Abasajja bangi abajjanga okumwogereza naye mu bo abaasinga okusimba akaggo yali Sseggwanga, Ssewajjuba, mwanamulenzi Waffulungu n’omulala Wakkookootezi.\nSsonko ne mukyalawe baasoberwa ku bano bonna gwe baba bawa muwala waabwe eyalungiwa okuzaama. Kyokka baali bakyali mu kusala entotto, laba ate Ssonko bw’agwirwa ekimbe mu kiro, yaaye yaaye n’adda ku mimwa era buba bukya n’akutuka!\nHo, Kiringente yasannyalala era ng’ekibi bwe kikira eoma okulawa, ebigambo by’okufa kwa Ssonko byabuubuuka nga oluyiira olw’ekyanda ne bituuka ne ku basajja bonna abaali beeyagaliza muwala wa Ssonko.\nBano olwabiwulira buli omu n’asalawo okukungubaga n’amaanyi ge gonna amatize abasigaddewo nti anyoleddwa nnyo era y’asaana okutwala nnalulungi Bukirwa.\nSseggwanga ye yasooka okutuuka mu maka g’omugenzi Ssonko ng’alina ne banne abamuwerekkeddeko. Olwali okutuuka kwe kuvaamu omulanga nti :\nSsonko afuddee… ooo…!\nAbaaliwo bonna baasooka ne basiriikirira nga beewuunya omulanga oguvudde mu musajja ayogereza Bukirwa. Baamuwa akatebe n’atuula.\nYali yaakakkalira Wakkookootezi naye n’atuuka naye ng’aliko abamuwerekeddeko. Bwe yatuuka mu luggya n’atandika okwesaasaabanga nga bw’akungiriza nti:\nSsonko gwe twabadde naye eggulo, y’afudde?\nSsonko gwe twabadde naye eggulo, y’afudde!\nAbakungubazi abalala naye baamuwa akatebe nga bwe boogera obutono n’okwewuunya enkungubaga y’omusajja ono ayogereza muwala w’awaka.\nKino kyali kituuza kubanga baba bali awo ate Wattutuma n'ajja ng'aliko n'obumansuka era abaali bamuwerekedde bajja basaayirira kubanga obwangu bwe yaliko nga ddala bwa muntu afunye ekyekango. Olwali okutuuka n'alyoka avaamu omulanga nti:\nOgututubika bulungi toguntamiiza,\nNawuliridde ku maanyi nga ganterebuka,\nMpozzi omukoddomi lwatutte\nGgulo ggulo ggulo ggulo ggulo ggulo...!\nAbaaliwo buli omu yatunula ku munne n'abamu ne boogera obwama nti " Ono omuko anaasoboka? Mutamiivu akaaba bya mwenge?"\nLiba teriri busa nga lireese mwanamulenzi Waffulungu era ye yajja yeesaasaabaga nga bw’abuukabuuka ng’akaaba nti:\nO.. O Ssonko afudde,\nO.. O Ssonko afudde!\nWamma oweerimu yatemya ku waabiri gy’oli nti y’amusinga okulaba! Abantu baatandika okwewuunaganya ku basajja bano asinze okukaabira Ssonko n’okulaga okulumwa nga bagamba nti asinze gwe baba bawa omuwala. Abamu nti mwanamulenzi Sseggwanga, abalala nti Waffulungu n’abandi nti Wakkookootezi teri amuwunyamu n'abalala nt Wattutuma.\nBaali bakyawakana eza wattuuyo ate ne zireeta Ssewajjuba era ono omulanga yagutandika tannatuuk na mu luggya, n’ajja ng’ayaziirana nti:\nNdaaga, olwa mukoddomi,\nNdaaga olwa ssewamuko!\nHoo bonna abaalaba Ssewajjuba ng’ayaziirana nga n’omukulu amutaddemu ekitiibwa tayatuukiriza linnya lye bassa kimu nti ddala y’asinze banne okukaaba era n’omuwala ne bamumuwa!.\nN’okutuusa leero abasajja abo bakyakaaba nga bakaabira Ssonko mu nkaaba y’emu nga gye baakaaba kw’olwo ng’afudde.\nN’okutuusa leero ku buko bw’ebaayo okufiirwa abako bafuba okulaba nti enkungubaga yaabwe eba ya njawulo, amabugo baweereza agawera ate buli omu n’afuba okulaba nti ky’akoze kimanyibwa era kirangibwa buli omu akimanye sikulwa ng’enkungubaga yaabwe enyoomwa!\nNange awo we nalabira.\nEnkwale ne Nambooze\nWangobanga mu bulo bwo ne kaakati jjangu ongobe\nEDDA ennyo waaliwo omukazi Nambooze eyabeeranga yekka ku kyalo Manyagalya. Nambooze yali talima bulo ng’aleruka era mu kibanja kye temwaggwanga bulo.\nKyokka enkwale zaamutawaanyanga nnyo nga zirya obulo bwe era ennaku ezisinga yasiibanga mu nnimiro ng’agoba enkwale zireme kumuliira bulo bwe.\nOlwali olwo ng’olumbe lugwira Nambooze mu kiro era bugenda okukya ng’akkiridde ennyindo gye zirembekera mukoka. Nambooze baamuziika mu kibanja kye mwe yalimanga obulo.\nLumu, enkwale nga zijja okulya obulo bwa Nambooze. Zaagenda okulaba nga tewali azikuba ku mukono ne zirya ne zibwegera. Kyokka zaali ziyitaayita mu nnimiro ne zigwa ku malaalo ga Nambooze emu kwe kugalinnyako nga bw’egamba nti:\nWangobanga mu bulo bwo ne kaakati jjangu ongobe.\nTeyakoma awo n’ebuuza zinnaazo nti:\nOlwo zonna ne zibuuka nga bwe zigenda zisaakaanya nti\nTtoomi… ttoomi… ttoomi ….\nNe leero enkwale zikyakudaalira Nambooze era bwe zibuuka zigenda zisaakaanya nti yafa ttoomi…ttoomi.. ttoomi…\nWAKAYIMA, WANGO NE SSEWAJJUBA\nAWO olwatuuka, nga wabaawo abeemikwano basatu; Wakayima, Wango ne Ssewajjuba. Omukwano gwali gubasaza mu kabu era nga batambula bonna.\nOlwali olwo nga Wakayima anyiiza Wango era olwamala ng’adduka nga yeekukuma. Mu busungu obungi Wango kwe kusalawo alye Wakayima.\nKyokka olw’okuba yali amumanyi nti mugezi nnyo, yasalawo amukolere olukwe amugweko amulye nga tategedde. Yatuukirira mukwano gwabwe Ssewajjuba n’amutegeeza ku ntegeka ze yalina okwesasuza ku Wakayima era n’amusaba amukette w’ali amubuulire mu ngeri Wakayima gy’atasobola kutegeera. Ssewajjuba yamusuubiza nti bw’anaalaba Wakayima we yeekukumye, ajja kuyimba ng’ayogera we yeekukumye, Wango agende amukwate.\nKyokka ne Wakayima yali tatuulidde awo. Bwe yamala okunyiiza mukwano gwe n’amanya nti kati omukwano guweddewo era essaawa yonna amulya. Naye yatuukirira mukwano gwabwe Ssewajjuba n’amubbirako nga Wango bw’ayagala okumulya era n’amusaba amukettere era amubbireko ng’alabye Wango, asobole okudduka okwetaasa.\nSsewajjuba yasuubiza Wakayima nga bw’ajja okumukettera era ayimbe oluyimba olunaamulabula okudduka bw’anaalaba ku Wango. Kyokka jjukira ne Wango era naye yali amusuubiza okumutemyako ng’amubuulira Wakayima we yeekwese, agende amulye!\nMunnange siikulwiseeyo, olunaku olw’okuliirako Wakayima nga lutuuka. Ssewajjuba bwe yalaba Wakayima nga yeekukumye mu kasonda kwe kuyimba ng’atemya ku Wango agende amulye. Yayimba nti:\nKiri mu nsonda,\nKiri mu nsonda.\nOlwo Wango naye kwe kutandika okusooba ng’ayolekera ensonda gye bamugambye Wakayima gye yeekwese. Bwe yatandika okusooba ate Ssewajjuba n’akyusa oluyimba n’atandika okuyimba nti:\nWuuyo ajja asooba!\nWuuyo ajjja asooba!\nHoo Wakayima olwawulira oluyimba luno n’amanya nti Wango ajja kumulya era n’afubutuka n’awenyuka nga akaweewo! Wango yalumba mukwano gwe Ssewajjuba n’amutegeeza nga Wakayima bw’amuwulidde ng’ajja bwatyo n’adduka era n’amusaba addemu amulabule.\nN’okutuusa leero Wango takwatanga Wakayima era Ssewajjuba naye omuwulira ng’ayimba ng’atemya ku Wango nti: Kiri mu nsonda, kiri mu nsonda. Ate oluva awo n’omuwulira ng’alabula Wakayimanti: Wuuyo Ssekimwakimpi, wuuyo ajja asooba!\nSSOSSOLYE NE NKONKONAMUTI\nEDDA ennyo, waaliwo aboomukwano babiri, Ssossolye ne Nkonkonamuti nga baagalana okuzaama era buli kimu nga bakikola bombi.\nOlwali olwo nga bafuna bombi embuto era bwe baamanya nti bazito ne batandika okutetenkanya bwe banaakuuma abaana baabwe nga babazadde, baleme kuliibwa balabe baabwe abaabayigganyanga buli kiseera nga baagala okubalya.\nNkonkonamuti yagamba munne nti: “Nze abange nja kubazimbira ekisu waggulu eyo mu muti era ndabe anaabaggyayo okubalya.\nKo munywanyi we Ssossolye nti nze kye nja okukola nja kunoonya awali enjazi n’agayinja agaakula ne gawola abaana bange mbakweke wakati w’agayinja ago era ndabe aneetantala okubaggyayo okubalya.\nMunnange olwali olwo ng’aboomukwano bombi batuusa nnaku zaabwe ez’okuzaala nga bazaala abaana baabwe.\nAba Ssossolye yafuna wakati mu njazi we yabassa ate aba Nkonkonamuti n’abakolera ekisu eyo waggulu mu muti n’abassa omwo.\nBamaama bombi baatandika okunoonyezanga abaana baabwe ebyokulya nga bwe babireeta okubagabirira.\nKyokka lwali lumu, bombi ne bagenda okunoonya ebyokulya nga bulijjo. Bwe badda buli omu n’agenda atwalire abaana be ebyokulya. Nkonkonamuti agenda okutuuka we yalese abaana be nga tebaliiwo, nga Kamunye yabakwakkudde dda, n’abatwala n’abalya. Mukaziwattu yagwawo ekigwo, yatandika okumala gapaala era bwe yatuuka ku mukwano gwe Ssossolye, yamusanga ali ku baana be abagabirira byakulya wamma ennaku n’emweyongera.\nNkonkonamuti yadduka n’agenda ng’anoonya ku buli muti alabe oba anaazuula abaana be. Bwe yagutuukangako ng’agezaako okugubojja, okugwasa n’omumwa gwe ng’alowooza nti abaana be babakwese omwo munda mu muti, bw’anaagwasa anaabazuula. Bwe yabanga agubojja nga buli ky’asanga mu muti akibojja n’akirya ng’alowooza nti kye kyatwala abaana be. Yanoonya abaana n'abula okugwa kawansazi kyokka nga tabalabako.\nBuli muti gwe yatuukangako ng’agubojja bw’ayimba nti:\nSsossolye omukulu kko.\nGgwe wali omugezi kko.\nN’oddira abaana kko.\nN’ossa mu jjinja kko.\nN’omutwe guluma kko.\nN’omumwa guluma kko.\nNjagala ggenda kko kko kko kko kko kko kko ….\nNjagala ggenda kko kko kko kko kko kko kko….\nN’okutuusa leero, Nkonkonamuti akyatabaala mu miti ng’anoonya abaana be era abanoonya bw’ayimba akayimba ako waggulu ng’eno bw’atendereza amagezi ga munywanyi we Ssossolye eyakweka abaana be mu jjinja ne bataliibwa.\nNga nno nkulabira!\n(Zigereddwa Margaret Nankinga)\nWANKOFU NE KAWALAATA\nOLWALI olwo nga wabaawo omusajja Ssebijjano eyalina oluboobooya lw’ekibanja nga kisimbira ddala wansi ku kibira era nga kiriko n’olusaalu olunene ddala.\nSsebijjano banne baali baamukazaako lya Kawalaata kubanga yalina ekiwalaata nga kyalya enkoona yonna ne kigyera n’ekirako ekyenyi.\nLumu yalima omusiri gwa lumonde nga gukwata kuno ne gye nava. Lumonde bwe yakula Bawankofu abaabeeranga mu lusaalu olwali ku kibanja kye ne basagambiza nga akimezezza okw’enjala era be baasooka okumusima okumulya nga Ssebijjano eyamusimba tannamulyamu!\nSsebijjano aba ayitaayita mu lumonde we kwe kulaba nga Bawankofu batandise okumusima, obusungu ne bumukwata era n’asuukiira nga omwenge omusu. Yasalawo okubeekwekerera abatte nga yeesasuza olwa lumonde we.\nOlwali olwo, aba yeekukumye, Bawankofu ne bajja okwetyotyoggola nga balya lumonde wa Ssebijjano.\nYasooba mpola n’akwatako Wankofu omu n’amunyweza era n’amulaalika nga bw’agenda okumulya yeesasuze lumonde we Wankofu gw’abadde alya.\nBawankofu abalala beekanga nnyo nga balaba munnaabwe bamukutte, awanjaga. Baagenda okutunuulira omusajja akutte munnaabwe ng’alina ebyenyi bibiri, eri amaaso ate n’emabega ku nkoona (ekiwalaata) ne batya era ne badduka nga bwe bagenda balabula bannaabwe nti:\nOlwo nga beewuunya omusajja ow’ebyenyi ebibiri nti bw’omutunuulira tomanya oba agenda oba akomawo gy’oli!.\nOkumanya Bawankofu baatya nnyo Ssebijjano ow’ekiwalaata ekyalya enkoona yonna, ne leero okyabawulira nga balabula bannaabwe nti:


Mengo Egaanye Nate Sente Za Gavt – ababaka\nHome Topic Mengo Egaanye Nate Sente Za Gavt\nMengo Egaanye Nate Sente Za Gavt\nHome › Forums › Meeting Greeting & News Reports › Agafa e Mengo / News from Mengo › Mengo Egaanye Nate Sente Za Gavt\nApril 28, 2010 at 10:22 pm #18662\nMmengo ezzeemu okugaana ssente Gavt. z’ewa Kabaka\nMENGO egambye nti ensako y’okusasula Kabaka gavumenti gy’etadde mu bajeti y’eggwanga enaatera okusomwa, Kabaka tajja kugitwala kuba ejja kumuggya ku mulamwa.\n“Gavumenti ssi ye yatondawo Obwakabaka. Ogwo omusaala eguwe Ssabaluuli ne Sabanyala be yatondawo. Kabaka tayagala musaala kuba gujja kumuggya ku mulamwa. Ayagala bantu be kuweebwa bintu bibayamba mu bulamu obwabulijjo na gavumenti kumuddiza bibye,” omumyuka w’omwogezi w’e Mmengo, Medard Lubega Sseggona bwe yagambye.\nKino kiddiridde ebiwandiiko bya bajeti okuva mu minisitule y’ekikula ky’abantu okuleetebwa mu palamenti nga biriko abafuzi b’ensikirano 12 abagenda okuweebwa ensako ya bukadde butaano buli mwezi mu mwaka gw’ebyensimbi ogujja nga ne Kabaka kw’ali.\nKyokka Minisita w’eki-kula ky’abantu, Gabriel Opio yagambye nti Kabaka bw’ataazitwale nga bulijjo zijja kugenda zikole ku bintu ebirala ebyekuusa ku byobuwangwa.\nOlukalala lw’abafuzi b’ensikirano abagenda okuweebwa ensako eno kuliko Papa Emorimori w’e Teso, Omukama wa Tooro, owa Bunyoro, owa Acholi, Adhola ow’Abapadola, ow’e Lango, Ssabaluuli, Kamuswaga ow’e Kooki, ow’Abaluulu, Kyabazinga wa Busoga, Kabaka wa Buganda, n’ow’Abakonjo Wesley Mumbeere. Kyokka Ssabanyara ow’e Bugerere ye taliiko.\nOkusinziira ku biwandiiko bya bajeti abafuzi b’ensikirano bagenda kuweebwa ensako ewera obukadde 600 nga ku zino kugenda kugattibwako endala obukadde 325 okukola ku nsonga endala ez’obuwangwa.\nOpio yagambye nti ng’oggyeeko ensako eweebwa abafuzi b’ensikirano, gavumenti era ebawa ssente z’okugendako ebweru wa Uganda bwe baba bali ku mirimu emitongole wamu n’okujjanjaba n’ab’eng’anda zaabwe.\nApril 28, 2010 at 10:34 pm #26380\nWano tewali njawulo omuntu akutemako amagulu nakuletera akagaali otulemu osigalewo naye nga tokyasobola kwekolera mirimu gyo ate nga bakitukirizza kyebatukalatira buli kiseera .\nEkyo ekyokwavuwazanga abantu nabassa ku daala lya balomba bakirina mu plan zaabwe n’Obote naye yakirina era kyoova olaba nti bwosoma mu plan z’Obote, M7 yayongerezaako bwongereza mpozzi nokukyuusa amannya , bali bakozesanga ge ngulu ono ye nakozesa agaabwe, ekyo teri atakiraba batugamba nti Obote yali asaaga okuwera obuwezi obwa Kabaka , batulagira ddala ekikolwa kyaabwe ekyokubusanyaawo , naye emirembe ngalo tegyenkananka olwaleero olya enkya bakulyaawo.\nAbaganda si bebantu abajja okutuula okulera engalo kubanga obulombo lombo bwaffe tewali webuwanira muntu mugayaavu, era kyoova olaba nti oli nebwafuluma nga kyalina lugoye lwokka kumugongo na magezi mu mutwe na maanyi mu mubiri amaliriza neyeyimirizaawo ate naterabira nansi ye kulabirira bantu be balese eka , bino byonna tujja kubivvunuka, ate nensi yaffe tuddemu tugizimbe kubanga bwaatyo Katonda waffe bweyakitegeka.\nApril 29, 2010 at 3:26 am #26383


Bukedde Online - Byakoma wa? Abantu 5 battibwa batya olw'ettaka kyokka omusango ne guvumbeera\nFDC etongozza akakiiko akanagiyiggira akalulu: Eyinza okuzza...\nLaba okusoomooza bamaama abazaala omulundi ogusooka kwe bayitamu...\nAba LDU bazzeemu okukola ebikwekweto ffululabiswa okufufuggaza...\nOmusuubi w'e Nakulabye yeekumyeko omuliro emisana ttuku n'afa...\nByakoma wa? Abantu 5 battibwa batya olw'ettaka kyokka omusango ne guvumbeera\nBaroza, eyali omuyambi wa Kayihura bamukwatidde mu Algeria\nRebecca Kadaga alabudde abazadde ku mikutu...\nAdded 28th October 2017\nByakoma wa? Abantu 5 battibwa batya olw’ettaka kyokka omusango ne guvumbeera\nABANTU bataano bwe battibwa omulundi gumu, aba famire baayazirananga bagamba nti, “Abantu baffe mubasse bubi…!” Emyaka gigenda kuwera ebiri bukya battibwa, era kati aba famire bakaaba bagamba, “Omusango gw’abantu baffe gukwatiddwa bubi…!” “Bubi….bubi…. bubi…” ky’ekigambo ekyayingira mu famire okuva ekibinja ky’abatuuze lwe kyakkakkana ku bannannyini ttaka ne babatta mu ngeri eyanakuwaza buli muntu.\nObutemu buno abasinga baabussa ku ntalo z’ettaka ezisusse kyokka nga tewali agonjoola; ate abakulembeze abalala ne bagamba nti abaasattulula obukiiko obwagonjoolanga ensonga z’ettaka mu bitundu ye kanaaluzaala w’okutemula abantu enkya n’eggulo olw’ettaka eryatuweebwa Katonda nga tataddeewo kakwakkulizo.\nENGERI GYE BATTA ABANTU 5 OMULUNDI GUMU\nCharles Matovu 38, ne mukuluwe Paul Bukenya 40, be baali bannannyini ttaka erisangibwa ku kyalo Kalwayo mu ggombolola y’e Lwamata mu disitulikiti y’e Kiboga.\nOluvannyuma lw’okwabya olumbe lwa kitaabwe ne bagabana ettaka eryo eriwezaako yiika 350, baatandika kaweefube okwerula empenda n’okulaba bwe bakwatagana n’abasenze; wabula tebaamanya nti ettaka eryo yali ntaana eyasamye erinze okubamira!\nBaabatta n’abantu abalala basatu okuli Maj. Mark Mugisha 40, Swilik Mukunyu ne Ddereeva waabwe era ddereeva bwe baamala okumusanjaga, n’emmotoka mwe yali ne bagiteekera omuliro n’ebengeya.\nEmmotoka yali ebaggye mu maka gaabwe e Nansana mu Wakiso ng’ebatutte Kiboga awaali ettaka lye baasikira. December 9, 2015 buli lwe lutuuka, lujja n’ensisi mu bulamu bwa Yudaya Bukenya nnamwandu wa Paul Bukenya!\nEnsisi eno, Yudaya abeera ajjukira engeri ey’entiisa gye baatemaatema omwagalwa we ne bamufumita n’amafumu agaamuggya mu bulamu bw’ensi; kyokka nga kye bamuttira kikye! Baamulesa abaana abato abataliiko ayamba era mukazi wattu kati okufuna eky’okuliisa abaana asiiba ku mudaala gw’amenvu n’ennyaanya e Nansana ku ky’e Wamala, omusana ne gumukalangira awo.\nOkusoma kw’abaana kwagootaana anti mu ttaamu emu fiizi zirabika ate mu ttaamu eddako ne zibula. Justine Nanteza, nnamwandu wa Matovu yagambye nti olunaku lwali Lwakusatu era bba yamusiibula bulungi. Yamuteerako n’ekyemisana kubanga yali amutegeezezza nti ensonga ezaali zibatutte zaali nnyangu nnyo era zaali zaakubamalira ekiseera kitono bakomewo.\nE Nansana baasimbula essaawa ziri mu 5:00 ez’oku makya era nga Matovu asuubira nti we zinaawerera 9:00 bajja kuba bavuddeyo. Nanteza yakanda kulinda taata w’abaana nga tadda!\nYali tayinza kukifumiitiriza nti gwe yali alinda, akalimi k’essaawa we kaakoonera ku 11:00 ez’akawungeezi nga yattiddwa dda. Oluvannyuma kyategeerekeka nti abeebibanja naddala abeesenza ku ttaka nga tebagoberedde mateeka, be baakulembera okusanjaga abantu.\nBAABATTIRA MU NJU YA SSENTEBE\nLipoota ya poliisi eraga nti bonna baabattira mu nnyumba ya Ssentebe, Ssande Musumba era omulambo gwa Bukenya gwasangibwa mu ddiiro ate ogwa mutoowe Matovu baagusanga gugalamidde mu lukuubo olwawula eddiiro ku kisenge ky’eddiiro.\nOmulambo gwa Maj. Mugisha baagusanga mu mulyango era siteetimenti ezaakolebwa ku poliisi e Kiboga zaalaga nti baamutta agezaako okudduka. Swalik Mukunyu yabuuka mu nnyumba ng’ayita mu ddirisa ery’emmanju, wabula naye baamutaayiza ng’adduka ne bamuttira emmanju okuliraana kaabuyonjo.\nDdereeva ye bwe yalaba batandise okusanjaga abantu be yali atutte, kwe kukoleeza emmotoka adduke; kyokka naye baamutega ebiti era ne bamuggya mu mmotoka ne bamukuba okutuusa lwe baamutta. Ekyo tekyabamalira, n’emmotoka ne bagyokya.\nEMMERE GYE BAABATEGEKERA YALIMU OBUTWA?\nSiteetimenti z’abamu ku baakwatibwa zaalaga nti bannannyini ttaka bwe baatuuka baasanga olukiiko lwatudde dda nga be balindiddwa. Baasooka kubayingiza mu nnyumba ne babagabula ekijjulo kye baali babategekedde, wabula ne bafunamu okutya. Okusinziira ku siteetimenti; bonna beekuba obwama ne bakkaanya baleme kulya nga batidde nti mwandibaamu emmimbiri.\nEyo abaabatta nti gye baakozesa ng’emmanduso okubabuuza lwaki bazize emmere. Amafumu gaavaayo n’amajambiya ne basanjaga omu kw’omu era n’abaali bagezaako okudduka ne babataayiza ne babatta bonna.\nSSENTEBE YE YATEGEKA OLUKIIKO MWE BATTIRA ABANTU? Nnamwandu Nanteza yagambyenti, bba entegeka eyasooka yali yaakugenda ku ttaka ku Lwokubiri; wabula ne balemesebwa eby’entambula. Ekyaddako yali ssimu gy’agamba nti yakubwa Ssentebe Ssande ng’ayita Matovu ne Bukenya mu lukiiko n’abatuuze.\nWaaliwo enteeseganya ezaali zigenda mu maaso nga bannannyini ttaka baagala abeebibanja beegule. Ssande mu kukuba essimu yabakakasa nga bwe yali amatizza buli mutuuze okukkiriza okwegula, nti era ekyali kisigadde be banannyini ttaka okugendayo bakkaanye ku miwendo gy’okwegula.\nKigambibwa nti Bukenya ne Matovu baafunamu okwekengera kubanga Ssande yali abakubira amasimu ag’okumukumu ng’abategeeza nga bwe yakunze buli muntu era Olwokusatu beerese buli kintu, bagende mu lukiiko olwo bamalirize ensonga zonna. Ku makya g’Olwokusatu, nti era Ssande yayongera okubakubira amasimu.\nMu kwekengera okwo, baasalawo ne bategeeza ku Maj. Mugisha eyali mukwano gwabwe e Nansana we baakulira, era n’akkiriza okubawerekerako ng’ali wamu ne Mukunyu. Baafuna ne ddereeva olwo ne bawera bataano, wabula abaabatta tebaatalizaako wadde omuntu omu bw’ati! Siteetimenti Ssande gye yakolera ku poliisi e Kiboga yeesammula eky’okuyita bannannyini ttaka mu lukiiko.\nYagamba nti wadde baali boogeraganya ne bannannyini ttaka ku ssimu enfunda nnyingi, wabula nti ku luno yeekanga alaba bajja badduka nga waliwo abantu ababagoba n’emiggo n’amajambiya.\nSsande yagamba nti, olwokuba bannannyini ttaka baali bamanyi amaka ge ate nga bakimanyi nti ye Ssentebe, baalowooza nti y’ajja okubataasa ku bantu abaali babatabukidde.\nNti yagezaako okubaggalira mu nnyumba abataase, wabula abantu ne bamusinza amaanyi ne babakuba ne babatta. Wabula bino bambega baabikubamu ebituli nga beesigama ku bino wammanga:\n1 Obujulizi obulaga nti ye yayita bannannyini ttaka mu lukiiko bwali bungi.\n2 Obujulizi obulaga nti yali ategese olukiiko mu maka ge nabwo bwavaayo.\n3 Obubonero obulaga nti yagezaako okutaasa abantu tebwaliwo; okugeza oluggi lw’ennyumba terwaliko kamogo ate nga mu siteetimenti yalaga nti yabasibira mu nnyumba, abatuuze ne basindika oluggi ne bayingira ku kifuba.\n4 Emiggo egifaanana egyakozesebwa mu butemu gyasangibwa mu nnyumba ya Ssentebe nga gyategekebwa mu nsonda.\n5 Tewaaliwo bujulizi bulaganti Ssande yakubira ku poliisi essimu okugiyita edduukirire. Essimu ezaayita poliisi zaakubwa bantu balala okuli ne Ssentebe eyali aggyiddwaamu obwesige nga bagamba nti yali akolagana ne bannannyini ttaka; ne bamusikiza Ssande.\n6 Ssande bwe baamubuuza abantu abaakola obutemu obwo yagamba nti yali takyabajjukira olw’akavuyo akaaliwo; ekyasigala kibuusibwabuusibwa.\nABANTU 50 BONNA BAYIMBUDDWA\nObutemu buno nga bwakakolebwa; omuduumizi wa poliisi e Kiboga Hannington Bushaija yakulemberamu ttiimu eyakola okunoonyereza n’okukwata abateeberezebwa okwenyigira mu ttemu eryo.\nBaakwata abantu 55 nga ne Ssentebe Ssande mw’omutwalidde. Baasunsulwa era abamu baayimbulirwa ku poliisi ate abalala omuwaabi wa gavumenti e Kiboga ye yalagira baggyibwe ku fayiro ng’obujulizi obubaliko alaze nti tebumatiza; kyokka abalala baabayimbulidde mu kkooti nga beeyimiriddwa.\nMu kiseera kino, abantu 53 abaali bakwatiddwa balya butaala era babiri bokka be bakyakuumirwa mu kkomera e Kigo ate nabo baataddeyo okusaba mu kkooti enkulu nga basaba okweyimirirwa.\nFayiro y’omusango yasindikibwa mu kkooti enkulu, abavunaanibwa batandike okuwoza; kyokka olw’okwetuuma kw’emisango, omwaka lwe banaatandika okuguwozesa tebannagumanya.\nSsaalongo Peter Kasozi mukulu wa Bukenya ne Matovu yagambye nti, ekisinga okubaluma kwe kuyimbula kumpi abantu bonna; ate ne baddayo ku ttaka ne beega- 5 battibwa batya olw’ettaka omusango ne guvumbeera zaanya.\nYagambye nti kiri mu ggiraasi nti abatta abantu abo baali baluubirira kwegazaanya ku ttaka nga tewali abanyeenya, era mu butabaawo kibakolwako, ekigendererwa kyabwe kiba kituukiridde.\nYagambye nti obwannannyini ku ttaka eryo tebuliiko kubuusabuusa wabula abantu abeesenza ku ttaka eryo, nga n’abamu baali mu Ntarahamwe abaava e Rwanda be baakulembera okutta bannannyini ttaka. Yagasseeko nti omusango okugootaana kwatandikira ku poliisi bw’eteekola kunoonyereza kunywevu ate n’etandika okuyimbula abaali bakwatiddwa.\nEkimu ku bye bataakebera y’emmere ey’omuceere egambibwa nti yalimu obutwa. David Freddie Egesa, owa kkampuni ya Missing Link ekola okunoonyereza ku buzzi bw’emisango yagambye nti emmere eno eba kuba nga yakeberwa ne kizuulwa nti erimu obutwa; kyandyongedde okuggumiza obujulizi obulaga nti abatemu baali baakyetegedde era amaka mwe baafumbira emmere gandibadde tegalina bwe gaggyibwa mu lukwe.\nVincent Ssekate omwogezi w’ekitongole kya poliisi ekinoonyereza ku buzzi bw’emisango yagambye nti, poliisi yakola okunoonyereza okulungi mu musango guno era abaasunsulwa ne bongerwayo mu kkooti era kati obuvunaanyizibwa buli mu mikono gy’omuwaabi wa gavumenti n’ekitongole ekiramuzi.\nYagasseeko nti abantu okuyimbulwa ku kakalu ka poliisi oba ku kakalu ka kkooti, tekirina kumalamu bannannyini musango maanyi kubanga eryo ddembe eryassibwa mu Ssemateeka wabula teritta musango.\nSsaalongo Peter Kasozi yagambye nti, okubulawo kw’obukiiko obugonjoola ensonga z’ettaka ky’ekimu ku bireese emitawaana gy’ettaka okufiiramu abantu. Yannyonnyodde nti balowooze ku ky’okuzzaawo obukiiko obwo okutaasa obulamu bw’abantu n’ebintu byabwe ebinyagibwa n’eryaanyi.\nYagasseeko nti okuva lwe baabattira abantu baabwe ku ttaka eryo, kati n’abaasigalawo batya okuddayo kubanga abantu kumpi bonna baakomawo ku ttaka.\nOBUKIIKO BW’ETTAKA BWE BUNAAMALAWO OKUTTIhhANA?\nMinisita omubeezi ow’ebyettaka, Persis Namuganza yagambye nti baatandise kaweefube w’okuzzaawo obukiiko bw’ettaka (Land Tribunals) okuyambako mu kugonjoola enkaayana z’ettaka ezivaamu n’okuyiwa omusaayi.\nObukiiko buno bwassibwa mu Ssemateeka wa 1995 era ne bunywezebwa etteeka ly’ettaka erya 1998. Bwatandika okukola mu 2000 wabula mu 2004 eyali Ssaabalamuzi Benjamin Odoki n’awa ekiragiro ekibuyimiriza.\nEnsonga enkulu gye yawa ya bbula lya nsimbi kubanga ezassibwanga mu mbalirira okuddukanya obukiiko buno zaali ntono ate ng’omulimu gwabwo mugazi kubanga okwawukanako ne kkooti, emisango bano baagisaliranga ku ttaka wennyini awali enkaayana.\nOmwogezi wa Minisitule y’ettaka, Dennis Obbo yagambye nti ku mulundi guno baagala obukiiko buno bubeere wansi wa Minisitule y’ettaka. Mu kusookaobukiiko bwali wansi wa Minisitule y’eby’amateeka nga Ssaabalamuzi y’abulinako obuyinza.\nNamuganza yagambye nti ensonga endala eyalemesa obukiiko buno kwe kubuyingizaamu kyekubiira w’ebyobufuzi n’alambulula nti mu disitulikiti nyingi ng’osanga obukiiko butambulira ku ntoli za bannabyabufuzi ab’amaanyi mu disitulikiti olwo ne basala emisango ne kyekubiira.\nMu disitulikiti endala, nti bassangako abantu abatalina bisaanyizo n’obumanyi naddala mu byamateeka era mu nteekateeka empya, ebyo byonna baagala babitereeze.\nBannabyabufuzi bazze balabikira mu misango gy’ettaka egiwerako era ne mu gw’e Kiboga, omu ku baserikale ba poliisi abaali ku musango yategeezezza Bukedde nti baafunanga ebiragiro okuyimbula abantu abamu era ng’ebiragiro ebyo biva ewa munnabyabufuzi omu ow’amaanyi mu kitundu eyabategeezanga nti abantu abakwatiddwa be batambulirwako kampeyini mu kitundu. We baakwatira abantu ng’akalulu ka 2016 kakubye kkoodi era akazito kaali kanene nga bannabyabufuzi bafa kimu kalulu.\nNti mu kubassaako akazito, mwe baayimbulira ne mukyala wa Ssentebe Ssande nga tebamutuusizza mu kkooti. Omubaka George Wilson Nsamba Kumama, omumyuka w’akakiiko ka Palamenti akavunaanyizibwa ku by’amayumba, ettaka n’eby’enguudo yagambye nti okumalawo ebizibu byonna ku ttaka, gavumenti erina kussa maanyi ku nsawo esasula bannannyini ttaka abaagala okutunda ettaka okuli abasenze, olwo abeebibanja abali ku ttaka ne bafuna ebyapa n’obwannannyini obw’enkomeredde.\nEnsonga lwaki Amagye galemedde Nixon\nMuninkini wa Kaweesi alumirizza Benz n'ayogera b'akolagana nabo\nKahima owa NRM awangudde e Ruhama\nKitooke akoledde omuyimbi we akabaga mikwano gye ne badda mu bwama\nSsemaka bamuteze obutwa ne buttamu omwana\nAbaava ewa Kitooke ne mu Revival Band bakoze bandi eyaabwe\nFDC etongozza akakiiko akan...\nFDC etongozza akakiiko akagenda okunoonyeza abantu baayo akalulu mu Kampala ne Wakiso n’etegeeza nti Col. Kiiza...\nLaba okusoomooza bamaama ab...\nOkuyonsa abaana kyankizo nnyo eri abaana abawere era Maama yenna ateekeddwa okuyonsa kino kisobozese omwana okukula...\nAba LDU bazzeemu okukola eb...\nABASERIKALE b’eggye ekkuuma byalo erya LDU, bazzeemu okukola ebikwekweto okufuuza abateeberezebwa okubeera abamenyi...\nOmusuubi w'e Nakulabye yeek...\nOMUSUUBUZI w’e Nakulabye omututumufu aguze amafuta ga petulooli ne yeekumirako omuliro mu kinaabiro emisana ttuku...\nAbeegwanyiza entebe y'obwap...\nEBBUGUMU lyeyongedde ku kitebe ky’akakiiko k’ebyokulonda abantu abeegwanyiza entebe y’obwapulezidenti bw’eggwanga...


Bukedde Online - Atabuse ne mukazi we n'atta bbebi n'omusumeeni\nOMUSAJJA afunye obutakkaanya ne mukazi we n’asala omwana waabwe obulago n’amutta. Omwana attiddwa abadde wa mwaka gumu nga ye Abigail Beatrice.\nNabweteme n’omulambo gw’omana we.\nNelson Bwambare omutuuze w'e Kabanyoro okumpi ne Gayaza mu disitulikiti y'e Wakiso yafunyemu obutakkaanya ne mukyala we Resty Nabweteme essungu n'alimalira ku mwana waabwe ow'omwaka ogumu.\nEttemu lino we lyabeereddewo eggulo ku Ssande ku ssaawa nga 3:00 ez'oku makya, Nabweteme yabadde agenze kubanja ssente mu bantu be yawola kasooli aviire Bwambare, kwe kusanga omwana ng'afuuwa musaayi.\nYagambye nti, babadde baalemagana ne Bwambare olw'enjaga n'enneeyisa ye era yabadde asazeewo okunoba kyokka bwe yagenze okubanja ssente afune ez'entambula emutuusa ewaabwe, yasanze omwana we asaliddwa obulago.\nKigambibwa nti, Bwambare yakozesezza musumeeni okusala obulago bw'omwana era olwamaze n'adduka. Bwambare yali akola gwa buzimbi wabula olw'embeera ya corona, abadde takyakola era Nabweteme yagambye nti, y'abadde ateteenkanya okufuna ffamire ky'enaalya. Yagasseeko nti, Bwambare abadde talina kintu ky'agula waka kyokka ng'asobola okufuna ezigula enjaga era abadde alina ebbiina ly'abavubuka b'abadde atambula nabo.\nBwe yatuuse ng'omwana asaliddwa obulago, yamututte ku kalwaliro k'oku kyalo ne bamumugobya ng'embeera mbi nnyo ne bamulagira amutwale e Mulago ng'eno, abasawo gye baakamutemedde nti, omwana yabadde afudde.\nNabweteme wakati mu kwaziirana olw'omwana we yagambye nti, Bwambare yamusendasenda n'amuggya ku mulimu gwe yali akola n'amupangisiza ennyumba e Kabanyoro ng'amusuubizza ebirungi ntoko wabula mu mwaka ogumu gw'amaze naye, nnaku nsa gy'amulabizza omuli n'okumuyombesa n'awatali nsonga.\nAmyuka omwogezi wa poliisi mu Kampala n'emiriraano, Luke Owoyesigyire yagambye nti, Bwambale yakwatiddwa n'aggulwako omusango gw'obutemu ku ffayiro SD 03/19/07/2020 ng'okunoonyereza okuzuula ekyaviiriddeko Bwambare okukola ekikolwa kino bwe kugenda mu maaso.\nEnkambi ya Crested Cranes eggumidde\nCranes ewera kuwandula South Sudan mu za CHAN\nCranes esambye akawoowo kooci n'acamuka


Bukedde Online - Leila Kayondo baamusuula mu ffumbiro\nPoliisi yeezoobye n'aba akeedi nga bawakanya ekya Gav't okulwawo...\nAbabaka mujja kufuuka emmomboze - Minisita\nOLUVANNYUMA lw’ebbanga ng’omugagga SK Mbuga asiriikiridde, ku Lwokutaano y’omu ku bazze mu kivvulu kya Goodlyfe ku Hotel Africana. Ku luno teyayise na Leila Kayondo abasinga gwe babadde bamanyi.\nYabadde n’omugole Vivian Birungi. Kino kyaleetedde abantu okugamba nti kirabika Leila Kayondo baamusuula mu ffumbiro takyalya pate nga kati omugole y’aliwo. Mbuga ne Vivian obwedda bali mu kwekuba bwama n’okweraga amapenzi.\nAbatamanyi mukyala ono baabadde balowooza nti Mbuga ayingizzaawo ekyana kubanga n’endabika yaakyo yabadde ewa essanyu nga kitaddeko omubiri nga n’olubuto lugezze. Wano banywanyi be we baatandikidde okumukuba olwali nti, ‘‘ssebo weebale emirimu tugirabye’’.\nKu kivvulu kino Mbuga yazze ne Meddie Ssentongo ekyewuunyisizza abantu. Ababiri bano baafunamu obutakkaanya gye buvuddeko Mbuga bwe yaloopa Meddie ku poliisi ng’amulumiriza okwekobaana ne Cameroon Gitawo ne bamufera.\nAbadde asobya ku musaabaze mukwate\nMmotoka eyatomedde si ya Faaza - Msgr. Ssebayigga


Ezera - Essuula 4\nAwo abalabe ba Yuda ne Benyamini bwe baawulira ng'abaana b'obusibe bazimbira yeekaalu Mukama Katonda wa Isiraeri;\n2 ne balyoka basemberera Zerubbaberi, n'emitwe gy'ennyumba za bakitaabwe ne babagamba nti Ka tuzimbire wamu nammwe: kubanga tunoonya Katonda wammwe era nga nammwe; era tuwaayo ssaddaaka eri ye okuva ku mirembe gya Esaludaddoni kabaka w'e Bwasuli eyatulinnyisa wano.\n3 Naye Zerubbaberi ne Yesuwa n'emitwe gy'ennyumba za bakitaabwe eza Isiraeri abalala ne babagamba nti Temulina kigambo naffe okuzimba ennyumba eri Katonda waffe; naye ffe fekka wamu tulizimba eri Mukama Katonda wa Isiraeri nga kabaka Kuulo Kabaka w'e Buperusi bwe yatulagira.\n4 Awo abantu ab'omu nsi ne banafuya emikono gy'abantu ba Yuda ne babateganya mu kuzimba,\n5 ne bagulirira ab'okusala amagezi okubaziyiza okutta okuteesa kwabwe emirembe gyonna egya Kuulo kabaka w'e Buperusi okutuusa Daliyo kabaka w'e Buperusi lwe yalya obwakabaka.\n6 Ne ku mirembe gya Akaswero nga kyajje alye obwakabaka ne bawandiika okuloopa abaali mu Yuda ne Yerusaalemi.\n7 Ku mirembe gya Alutagizerugizi Bisulamu n'awandiika ne Misuledasi ne Tabeeri ne banne abalala eri Alutagizerugizi kabaka w'e Buperusi: era ebbaluwa yawandiikirwa mu nnukuta ez'e Kisuuli, ne mu lulimi Olusuuli.\n8 Lekumu ow’essaza ne Simusaayi omuwandiisi ne bawandiika ebbaluwa eri Alutagizerugizi kabaka okuloopa Yerusaalemi bwe bati:\n9 awo Lekumu owessaza ne Simusaayi omuwandiisi ne bannaabwe abalala ne bawandiika; Abadinayi n'Abafalasasuki n'Abataluperi n'Abafalusi n'Abalukevi n'Abababulooni n'Abasusanuki n'Abadekayi n'Abaweramu,\n10 n’amawanga gonna amalala Osunappali omukulu ow'ekitiibwa ge yasomosa n'ateeka mu kibuga ky'e Samaliya ne mu nsi endala eri emitala w'omugga, n'ebirala bwe bityo.\n11 Ebbaluwa eno eggiddwa mu bbaluwa gye baaweereza Alutagizerugizi kabaka; Abaddu bo abasajja abali emitala w'omugga n'ebirala bwe bityo.\n12 Kabaka ategeere nga Abayudaaya abaava gy'oli ne bambuka batuuse gye tuli e Yerusaalemi; bazimba ekibuga ekyo ekijeemu ekibi, era bamaze bbugwe, era bamaze okuddaabiriza emisingi.\n13 Kabaka nno ategeere ekibuga ekyo bwe kirizimbibwa ne bbugwe bw'aliggwa okukola, nga tebaliwa musolo, ebisalibwa, newakubadde empooza, kale enkomerero bakabaka balifiirwa.\n14 Kale kubanga tulya omunnyo ogw'omu lubiri, so tetugwana kulaba kabaka ng'anyoomebwa, kyetwava tutuma ne tutegeeza kabaka;\n15 banoonye mu kitabo eky'okujjukiza ekya bajjajjaabo: bw'otyo bw'olisanga mu kitabo eky'okujjukiza, n'otegeera ng'ekibuga ekyo kibuga kijeemu, era nga kyonoona bakabaka n'amasaza era nga baajeemyanga abantu mu ekyo mu biro eby'edda: ekibuga ekyo kyekyava kizikirizibwa.\n16 Tutegeeza kabaka, ekibuga ekyo bwe kirizimbibwa ne bbugwe bw'aliggwa okukola, nga olw'ekyo toliba na kitundu emitala w'omugga.\n17 Awo kabaka n'atumira Lekumu owessaza ne Simusaayi omuwandiisi ne bannaabwe abalala abaali mu Samaliya ne mu nsi endala eri emitala w'omugga n'addamu nti Emirembe n'ebirala bwe bityo.\n18 Ebbaluwa gye mwatuweereza esomeddwa mu maaso gange ne ngitegeera.\n19 Ne nteeka etteeka, ne banoonya, era balabye ng'ekibuga ekyo okuva mu biro eby'edda kyasaliranga bakabaka enkwe, n'obujeemu n'ekyejo byakolerwanga omwo.\n20 Era waabangawo bakabaka ab'amaanyi abaakulira Yerusaalemi abaafuganga ensi yonna eri emitala w'omugga: era baaweebwanga omusolo, ebisalibwa, n'empooza.\n21 Muteeke nno etteeka abasajja bano balekere awo, ekibuga ekyo kireme okuzimbibwa okutuusa lwe nditeeka etteeka eddala.\n22 Era mwekuume muleme okutenguwa mu kino: akabi kandikulidde ki bakabaka ne bafiirwa?\n23 Awo ebbaluwa eggiddwa mu bbaluwa ya kabaka Alutagizerugizi bwe yasomerwa mu maaso ga Lekumu ne Simusaayi omuwandiisi ne bannaabwe, ne balyoka banguwa ne bagenda e Yerusaalemi eri Abayudaaya, ne babalekesaayo n'amaanyi n'amawaggali.\n24 Awo omulimu ogw'omu nnyumba ya Katonda eri mu Yerusaalemi ne gulekebwayo; gwalekebwayo okutuusa omwaka ogw'okubiri ogw'okufuga kwa Daliyo kabaka We Buperusi.


KAWEDDEMU! Bobi Wine ali mu kutya, bamuwangudde, emmotoka bagitwala essaawa yonna - Galaxy FM 100.2 KAWEDDEMU! Bobi Wine ali mu kutya, bamuwangudde, emmotoka bagitwala essaawa yonna - Galaxy FM 100.2\nKAWEDDEMU! Bobi Wine ali mu kutya, bamuwangudde, emmotoka bagitwala essaawa yonna\nOmubaka we Kyadondo East mu Palamenti era Pulezidenti w’ekibiina ki National Unity Platform (NUP) Robert Kyagulanyi Ssentamu amanyikiddwa nga Bobi Wine awanguddwa ku musango gw’okulemesa ekitongole ekisolooza omusolo ekya Uganda Revenue Authority okuddamu okwekebejja emmotoka ye.\nOkusaba kwe kugobeddwa akawungeezi ka leero, amyuka akulira kkooti enkulu etawulula enkaayana omulamuzi Emmanuel Baguma.\nOmulamuzi Baguma agambye nti Kyagulanyi alemeddwa okulaga obujjulizi nti singa baddamu okwekebejja emmotoka ye, ayinza okutusibwako obulabe.\nEmmotoka ya Bobi Wine eyogerwako\nNga 1, March, 2021, Kyagulanyi ng’ayita mu bannamateeka be aba Wameli and Company Advocates yaddukira mu kkooti enkulu mu Kampala okusaba kkooti okuyimiriza aba URA oba Bagenti okutwala emmotoka ye ekika kya Toyota Land Cruiser V8 nnamba UBJ 667F egambibwa nti teyitamu masasi okuddamu okwekebejjebwa.\nKyagulanyi agamba nti oluvanyuma lw’okulangirira okwesimbawo ku bwa Pulezidenti bwa Uganda, Gavumenti erina ekigendererwa eky’okutwala ebintu bye.\nAgamba waliwo emmotoka ezatwalibwa ebitongole ebikuuma ddembe oluvanyuma lwe ffujjo mu bitundu bye Arua mu 2018 kyokka bakyagaanye okuzimuddiza.\nWabula omulamuzi Baguma bw’abadde awa ensala ng’esindikiddwa ku ’email’, agambye nti omuntu yenna okulemesa ekitongole ki URA okuddamu okwekebejja emmotoka ye, alina okulaga obukakafu nti singa etwalibwa, ayinza okutusibwako obuvune.\nMungeri y’emu agamba nti Kyagulanyi alemeddwa okulaga nti emmotoka Toyota Land Cruiser V8 yokka gy’alina nga singa etwalibwa aba URA, kiyinza okutaataganya emirimu gye n’ebyokwerinda.\nOmulamuzi agamba nti Kyagulanyi alemeddwa okumatiza kkooti lwaki alina okulemesa URA okutwala emmotoka ye okuddamu okwekebejjebwa.\nBannamateeka balumiriza nti Robert Kyagulanyi yatuukiriza ebisaanyizo byonna era yasasula omusolo gwa 88,612,027 kyokka aba URA bagamba nti omusolo ogwagibalirirwa guli wansi nnyo ku ze yalina okusasula.\nEmmotoka eno yayita ku nsalo ya Uganda ne Kenya era yajjira ku ttaka ng’eriko nnamba za Kenya, KCY 550X era nnamba ya “Logbook” y’emmotoka ng’eri K3323207K era Fauz yasooka kusasula omusolo gw’okugivugira ku nguudo za Uganda.\nOluvannyuma emmotoka yatwalibwa ewa Kyagulanyi era n’agyanjulira abawagizi be nga February 21, 2021 mbu teyitamu masasi.


Bukedde Online - Museveni yeeweredde abasaanyawo entobazzi\nBobi Wine: Abawagizi be bagudde ku kabenje mu kampeyini\nMuseveni ng'awuubira ku bawagizi be nga yakatuuka e Busitema.\nPULEZIDENTI Museveni yeeweredde okufaafaagana n'abantu abasaanyawo n'okuzimba mu ntobazzi be yagambye nti boonoona obutonde.\nPulezidenti okwogera bino yabadde ku Yunivasite y'e Busitema mu disitulikiti y'e Pallisa bwe yakubye olukung'aana lwa kampeyini olwetabiddwaamu abakulembeze okuva mu distulikiti y'e Budaka, Kibuku, Butebo n'e Pallisa nga bano baamuloopedde aba NEMA abayitirizza okuyigganya abalimira omuceere mu ntobazzi nga ne gye buvuddeko omuceere gwabwe gwonna baagusaawa.\nMuseveni yagambye nti abantu abalima omuceere mu ntobazzi mu disitulikiti y'e Pallisa bakikola mu bukyamu kyokka bateekeddwa okusooka okuliyirirwa nga tebannagobwa olw'ensonga nti okulima omuceere mu ntobazzi baakikoppa ku Bachina ab'omuceere gwa Kibimba.\nYawadde abalimi amagezi nti kisoboka okusigala nga balimira mu ntobazzi naye mu ngeri eyookwegendereza etali ya kwonoona butonde bwa nsi. Omubaka omukazi owa disitulikiti y'e Kibuku, Jennifer Namuyangu yategeezezza nti ebitundu 70 ku 100 mu disitulikiti y'e Pallisa bya ntobazzi y'ensonga lwaki si kya bwenkanya aba NEMA okugobaganya abalimirayo omuceere kuba babeera baagala kubeezaawo famire zaabwe .\nPulezidenti yannonnyodde ensonga ez'omuzinzi 13 abakulembeze ba NRM ze bateekeddwa okunnyonnyola abalonzi nga babasaba akalulu n'ensonga lwaki basaanidde okumwongera ekisanja ku Bwapulezidenti. Ezimu ku nsonga zino kuliko; Obutebenkevu, okulwanyisa obwavu, okulima ebintu eby'okuggyamu ssente n'enkulaakulana.\nAbakulembeze n'abantu ba bulijjo mu bitundu bya Bukedi eby'omu mambuka baakakasizza nga bwe bagenda okulonda Museveni mu kalulu ka 2021 olw'enkulaakulana ey'omuggundu gy'aleese mu kitundu kyabwe. Bw'otuuka mu disitulikiti ye Pallisa tolemwa kusiima olw'enguudo ezikoleddwa obulungi nga ziyiiriddwa koolaasi era nga ne mu bitundu ebimu omulimu gw'okukola enguudo gukyagenda mu maaso.\nSsentebe wa disitulikiti y'e Pallisa, John Micheal Okurut yategeezezza nti ezimu ku nguudo ezikoleddwa kuliko; olwa Pallisa - Kumi, Pallisa - Kamonkoli, Pallisa -Tirinyi wamu n'olutindo olugatta Pallisa ku Ngora nga kino kibayambye mu kulongoosa ebyentambula n'okusikiriza abasuubuzi mu kitundu kino.\nOmubaka wa Kibuku County, Herbert Kinobere yategeezezza ng'amazzi amayonjo mu bitundu bye Bukedi bwe geeyongedde nga kati gali ku bitundu 76 ku 100 era disitulikiti eno y'emu kw'ezo ezaaganyulwa mu buwumbi 20 obwaweebwayo Gavumenti okwongera okutuusa amazzi amayonjo mu bantu.\nLwaki nnumwa olubuto\nLwaki amazzi gawunya?


Bukedde Online - Olutalo lwa Barbie ne Owori luzze mu bawagizi\nSheebah ne Aziz ke bagoba kaliibwa\nDokita Jjuuko akimaze!\nOLUTALO lw’ebigambo wakati wa Barbie Kyagulanyi muk’omubaka Robert Kyagulanyi ne munnabyamisono Sylvia Owori luzze mu bawagizi nga kati buli omu be bamulwanira olutalo.\nEmbeera eno yavudde ku Sylvia Owori okulengezza Barbie ng’abuuza oba y’omu ku bakyala ab’amaanyi mu ggwanga.\nOmanyi Barbie y’omu ku bakyala ab’ebitiibwa abaayitiddwa okukubaganya ebirowoozo ku by’obufuzi by’ekitundu kino n’omulamwa ogwabadde ku mukyala ow’amaanyi.\nEra bino olwawedde Barbie n’ayita ku mukutu gwe ogwa Facebook n’asiima ab’ekitebe kya Bufalansa mu ggwanga okumulowoozako ne bamuyita okuba omu ku bagenyi abakulu okukubaganya ebirowooza mu lukuηηaana lwe bategese ku yunivasite e Makerere.\nAbakyala abalala kwabaddeko: H.E Malac Deborah omubaka wa Amerika mu Uganda, H.E Stephanie Rivoal omubaka wa Bufalansa mu Uganda, D.r Maggie Kigozi, Hon. Winnie Kiiza ne Sarah Ssali owa Yunivasite y’e Makerere.\nOkuyitibwa kuno Barbie yakitutte nga eky’omuwendo era ekiraga nti kati afuuse wa maanyi era omu ku bakyala abatwalibwa ng’eky’okulabirako, ekintu Owori kyatakkiriziganya nakyo. Kino kyatabudde abawagizi ba Barbie ne bamulumba n’okumulangira ebikolwa omuli n’ebyobuseegu by’azze abeeramu ne bamusaba\nakkirize nti awedde ku mpagala kati Barbie yaliko.\nKyokka n’aba Owori bagamba nti mutuufu kubanga akoze kinene okutunda eggwanga mu byemisono. Barbie mu mukwanukula yagambye nti: “Sylvia bw’oba ng’obadde\ntokimanyi kituufu nze omu ku bakyala abafuuse ekyokulabirako mu ggwanga era naawe Sylivia oli kyakulabirako kyokka bwe baba tebakuyise tofaayo bajja kukuyita\nku mulundi oguddako’’.\nOlutalo luno luyindira ku mikutu gya ‘social media’.


EBIFAANANYI! Poliisi eremesezza abasajja okutuusa abawala ku ntikko mu mpaka z’okusinda omukwano e Kireka, vuvuzera nnyivu nnyo olw’okuziremesa essanyu – The Bridge Uganda\nPoliisi mu Kampala ekutte abantu 22 abasangiddwa nga bali ku kabaga k’okuvuganya mu kusinda omukwano.\nAkabaga kabadde mu nnyumba y’obwanannyini e Kireka mu Monicipaali y’e Kira.\nPoliisi egamba nti akabaga kubaddeko abasajja eb’enjawulo n’abawala era wakati ng’okuvuganya mu kusinda omukwano kutandiise, Poliisi weyatuukidde ku ssaawa nga 6 ez’ekiro.\nOkusinzira kw’amyuka omwogezi wa Poliisi mu Kampala n’emirirwano Luke Owoyesigyire, abakwate batwaliddwa ku Poliisi y’e Kira ku misango gy’okwenyigira mu bikolwa ebiyinza okusasaanya Covid-19 n’okumenya amateeka ne bakungaana.\nOwoyesigyire agamba nti abakwate olunnaku olw’enkya ku Mmande bakutwalibwa mu kkooti.


Bukedde Online - Batabani ne bawala bange kye kiseera okuzza ku bbali eby'obululu\nBatabani ne bawala bange kye kiseera okuzza ku bbali eby'obululu\nABANOONYA: Njagala yakolamu\nNneebaza Katonda okumpa omukyala omugumiik...\nBATABANI ne bawala bange mukulikeeyo mu kalulu. Emirundi egisinga bwe wabaawo okulonda amaka gatera okufuna enjawukana nga kiva ku kuwagira ebibiina eby’enjawulo nga bwe gubadde ku kulonda pulezidenti mpozzi n’abantu ab’enjawulo.\nMu mbeera eno mubaddemu ababadde bawagira langi eya kyenvu ate abalala babadde ba mmyuufu nga mulimu abatonotono aba kiragala ne bbulu.\nMu maka agasinga weesanga nga ssinga omusajja abadde awagira langi emu ate omukyala n'awagira langi endala, wabaddewo okuwakana kungi abamu ne batuuka n'okusibawo nti ne bwe kinaabeera kiki tebajja kuwangulwa.\nEbivudde mu kalulu ka pulezidenti n'ababaka ba palamenti kati we tuli kumpi buli muntu abimanyi naddala ng'obaddeko omuntu oba ekibiina ky'owagira. Wadde oludda oluwangudde lubadde mu kujaganya na kusugumbiza, bbo abawanguddwa bayinza okubeera nga bakyali mu kiyongobero! Kati kye kiseera ebyo tubizze ku bbali tuteme empenda z'okulaba ng'amaka gaffe gagenda mu maaso.\nTekigasa kusigala ng'osiba obusungu oba okukaayana nga bagundi bwe babbiddwa omuntu waabwe n'atayitamu oba okukuba kalyonso nga abooludda gundi bwe kyabagwanidde obutayitamu!\nBw'oba ku ludda olwawangudde, tekikola makulu kusigala ng'oyogera ebigambo ebisoomooza n'okusosonkereza be bawangudde ekiyinza okuvaako obutabanguko.\nKuba oyinza okwesanga ng'abaalondeddwa tebalina ngeri gye bagenda kukyusa ntambula ya mukwano gwammwe mu maka oba bwe muddukanya emirimu.\nMpuliddeko nti abamu ku mmwe enjawukana zino mubadde muzituusizza ne mu kitanda ne mutuuka ne kussa ly'okwekuba emigongo oba okwawula ebitanda oluusi n'ebisenge.\nBaana bange ebyobufuzi bwe munaabiyingiza mu kisenge mujja kuttattana amaka. Nze ndaba ekiseera kya kutandika kulowooza ku bitwala amaka mu maaso okugeza abayizi abalina okukola ebigezo eby'akamalirizo abalina okuddayo ku masomero wiiki eno.\nN'abayizi b'ebibiina ebirala nabo tebakyalina myezi giwera okuddayo ku masomero kuba engeri akalulu gye kanaatera okukomekkerezebwa, okusoma kye kimu ku bigenda okussibwako omulaka.\nN'omukwano gwammwe nagwo gulina okusigala nga gutinta nga kati kye kiseera okuyiiyizaamu ebigutwala mu maaso n'okuzzaawo embeera ya buli omu okuddamu okwesunga munne.\nBATABANI ne bawala\nbange mukulikeeyo mu\nkalulu. Emirundi egisinga bwe\nwabaawo okulonda amaka\ngatera okufuna enjawukana\nnga kiva ku kuwagira ebibiina\neby'enjawulo nga bwe gubadde\nku kulonda pulezidenti\nmpozzi n'abantu ab'enjawulo.\nMu mbeera eno mubaddemu\nlangi eya kyenvu ate abalala\nbabadde ba mmyuufu nga\nmulimu abatonotono aba\nkiragala ne bbulu.\nMu maka agasinga weesanga\nnga ssinga omusajja\nabadde awagira langi emu\nate omukyala n'awagira langi\nendala, wabaddewo okuwakana\nkungi abamu ne batuuka\nn'okusibawo nti ne bwe kinaabeera\nkiki tebajja kuwangulwa.\nEbivudde mu kalulu\nka pulezidenti n'ababaka ba\npalamenti kati we tuli kumpi\nbuli muntu abimanyi naddala\nng'obaddeko omuntu oba\nWadde oludda oluwangudde\nlubadde mu kujaganya\nna kusugumbiza, bbo abawanguddwa\nnga bakyali mu kiyongobero!\nKati kye kiseera ebyo tubizze\nku bbali tuteme empenda\nz'okulaba ng'amaka gaffe\ngagenda mu maaso.\nTekigasa kusigala ng'osiba\nobusungu oba okukaayana\nnga bagundi bwe babbiddwa\nomuntu waabwe n'atayitamu\noba okukuba kalyonso nga\nabooludda gundi bwe kyabagwanidde\nBw'oba ku ludda olwawangudde,\ntekikola makulu kusigala\nng'oyogera ebigambo ebisoomooza\nbe bawangudde ekiyinza\nKuba oyinza okwesanga\nngeri gye bagenda kukyusa\nntambula ya mukwano gwammwe\nmu maka oba bwe muddukanya\nMpuliddeko nti abamu\nku mmwe enjawukana zino\nmubadde muzituusizza ne mu\nkitanda ne mutuuka ne kussa\nly'okwekuba emigongo oba\nokwawula ebitanda oluusi\nBaana bange ebyobufuzi\nmu kisenge mujja kuttattana\namaka. Nze ndaba ekiseera\nkya kutandika kulowooza\nku bitwala amaka mu maaso\nokugeza abayizi abalina okukola\nabalina okuddayo ku masomero\nwiiki eno. N'abayizi\nb'ebibiina ebirala nabo\ntebakyalina myezi giwera\nokuddayo ku masomero kuba\nengeri akalulu gye kanaatera\nkye kimu ku bigenda\nnagwo gulina okusigala nga\ngutinta nga kati kye kiseera\nokuyiiyizaamu ebigutwala mu\nmaaso n'okuzzaawo embeera\nya buli omu okuddamu okwesunga\nKCCA FC ento erinze mpaka z'akamalirizo\nBeebazizza emyaka 23 egya Kabaka ku Nnamulondo\nAbakeera mu bbaala ku Kaleerwe babanyize ebitooliro ne bawoloma\n'Ssegirinnya nze ani okufuuka Honalebo nga nasooka kutembeeya mazzi ga bidomola ku ggaali'!!\nObutungulu busobola okukuggya mu bwavu\nOwa bboodabbooda bamusse mu ntiisa


Abataka boogedde ekyavuddeko omuliro '' Mmengo eragajjalidde ebyobuwangwa''\nOmuyiyimbi Iryn Namubiru bamutadde 9 hours agoAkutte mukazi we mu bwenzi n’amugabira omusiguze ku poliisi 11 hours agoPoliisi ewabuddwa ku musango gw'omuyimbi Eddie Yawe 11 hours agoEkitongole kitubidde n’eddagala lya disitulikiti ez’enjawulo 19 hours agoMunnayuganda ali mu ggye lya Amerika avuddeyo ku 'sikoseero' 19 hours agoOmusajja e Kabowa yeetondedde mukazi we gw'abadde afudde aka... 19 hours agoMuseveni awadde Nyakairima obwa Minisita: Amusikizza Katumba... 11 hours agoMicho atandise: Cranes eri Namboole mu kutendekebwa 20 hours agoEng’uumi enyoose ewa Chameleone 21 hours ago'Obwakyetwala busaanyawo ennyanja Nnalubaale' 13 hours ago\nAbataka boogedde ekyavuddeko omuliro ' Mmengo eragajjalidde ebyobuwangwa'Buganda | Aug 08, 2012\nEnnyumba Bwanika gye baayokezza omuliro. Ekif: Steven Musoke\nABATAKA BOOGEDDE Ssaalongo Hudson Ssenkaayi yakubye essimu mu Bukedde n’ategeeza nti kalunsambulira\nw’ennyumba n’ebifo by’obuwangwa ng’ennyumba Bwanika e Naggalabi- Buddo, Amasiro g’e Kasubi n’ag’e Wamala n’awalalala kivudde ku kuba nga Mmengo eragajjalidde ebyobuwangwa ne yeemalira mu byanfuna.\nSsenkaayi y’omu ku babaka ba Kabaka mu Lukiiko lw’e Mmengo naye nga kati muyambi wa Pulezidenti Museveni ku byobufuzi n’okukunga abantu.\nYagambye nti ekimu ku biragajjaliddwa gy’emikolo egigambibwa nti Kabaka teyagituukliriza.\nNnaalongo Maria Ssettimba, eyagambye nti ye ayogerera Kabaka Bulamu, yagambye nti abaana b’eng’oma bangi abayise n’ababuulira ekituufu abamu ne bakkiriza kyokka ne bawoza kimu nti Kabaka mukalubo, takkiriza kukola mikolo egirabika nga gya kisamize nnyo.\nOmukongozzi wa Mujaguzo e Kabowa naye yalabudde nti Omutaka Kawuula okutunda ettaka lya Mujaguzo nga yeekobaanye n’abakungu b’e Mmengo abamu kye kinyiiza lubaale, Buganda n’egwa ku bibambulira.


Ebyemizannyo | Dembe FM 90.4\nTtabameruka wa Villa wakutuula nga 23 Okitobba\nBya Lukeman Muteesasira Sports Club Villa bagenda kutuuza ttabamruka waabwe nga 23 Okitobba, 2021. Bingi ebibadde byogerwa kungeri Villa gyeremereddwamu okutuuza ttabameruka nokulonda abakulembeze ba tiimu abappya. Kitegezeddwa nti baakutuula ku Serena Kigo ngabakulu aba waggulu, board of trustees nabatuula ku kakaiiko akalonda oba villa […]\nLiigi y’egwanga eggulawo nga 15 Okitobba\nBya Ndhaye Moses Ebbugumu litandise, nga liigi yegwanga eya Star times Uganda Premier League 2021/22 egenda okutandika nga 15 Okitobba 2021. Kinajjukirwa nti sizoni ewedde tayaggwa, nga nemipiira egyasembayo gysambibw atemuli bawagizi, wabula ku mulundi guno mu bisaawe, mwakuberamu abawagizi abagere. Bwabade ayogera ne bannamawulire […]\nURA ewangudde Coffe United 2-1\nBya Lukeman Mutesasira URA FC bawnagudde Coffe United FC, eye Ethiopia 2-1 mu mpaka za CAF Confederations Cup. Guno gwemupiira ogusoose, nga gubadde ku kisaawe kya St Mary’s e Kitende. Steven Mukwala yategedde URA goolo zombi atenga William Solomon yeyatebedde abagenyi gooli gyebafunye mu mupiira […]\nExecutive ya SC Villa bangyongedde ekisanja\nBya Ritah Kemigisa Abaddukanya tiimu ya SC Villa oba Trustees, bongedde ekisanja eri, olukiiko olwa Executive okujira nga bakulembera emyezi 3. Mu kiwandiiko ekivudde ewssentebbe wolukiiko olwabammemba ba Villa bano bagenda kukulembera nga bwebatekateeka tiimu olwa liigi egenda okutandika nga 15 October. Bino webijidde nga […]\nSemi-Fayinolo za Uganda Cup zaamwezi gujja\nBya Lukeman Mutesasira Abaddukanya omuzannyo gwomupiira mu gwanga aba FUFA, balangiridde ennaku ezokusambirako semi-finals za 2020/21 Stanbic Uganda Cup nentekateeka egenda okugobererwa. Empaka zino zakuberawo nga 21 nenkeera waalwo nga 22 Sebutemba 2021, era empiiira gyonna gyakusambibwa omulundi gumu, tewajja kuberawo mupiira ogwokuddingana, nga bwekibaddenga. […]\nExpress FC bajirangiridde ku buwanguzi\nBya Lukeman Mutesasira Ekibiina ekiddukanya omuzannyo gwomupiira mu gwanga, Federation of Uganda Football Associations (FUFA) balangiridde tiimu ya Express FC ku bunwaguzi nga ba nantameggwa ba liigi mu sizoni eno eyo’mwaka 2020/21. Kino kyadiridde gavumenti okulangirira omuggalo gwa COVID-19, omwajidde ebiragiro ebyakosezza nebyemizannyo. FUFA esinzidde mu […]\nOnyangu anyuse omupiira gwa tiimu ye gwanga\nBya Lukeman Mutesasira Kapiteeni wa tiimu y’egwanga the Uganda Cranes Denis Onyango anyuse omupiira ku tiimu y’egwanga. Onyango yawandikidde ekibiina ekitwala omuzanyo gw’okupiira mu gwanga ekya FUFA ngabategeeza ku kusalwo kwe. Kino wekijidde nga waliwo okusika omuguwa wakati wa pulezidenti wa FUFA Moses Magogo n’abasambi […]\nOmubaka Ssewanya nate waakuvuganya kukya pulezidenti wa FUFA\nBya Lukeman Mutesasira Omubaka wa Makindye West, Allan Ssewanyana yegasse mu lwokaano, ku kifo kya Pulezidenti wa FUFA, ekibiina ekiddukany omuzannyo gwomupiira mu gwanga. Ssewanyana akoze okulangirira kuno mu lukungana lwa banamawulire, lwatuzizza ku wofiisi ye e Makindye. Bino webijidde nga nabadde mu kifo kino, […]\nBya Lukeman Mutesasira Tiimu ye gwanga the Uganda Cranes, eri mu mbeera nnungi era bawera okufuna obuwnaguzi mu mupiira gwa Malawi, eggulo lino. Kino kikakasiddwa omwogezi wa FUFA, ekibiina ekiddukanya omupiira mu gwanga, Ahmed Hussein. Uganda yetaaga maliri atenga Malawi erina okuwangula omupiira guno bwenaaba […]\nAba FUFA batanzizza Kasingye obukadde 2 n’ekitundu\nBya Ritah Kemigisa Ekibiina ekiddukanya omuzannyo gwomupiira mu gwanga, FUFA okuyita mu kakiiko akakwasisa empisa basalidde ssentebbe wa tiimu ya Police FC Asan Kasingye engasi ya bukadde 2 nekitundu olwokumenya amateeka gomuzannyo. Kino kyadiridde Kasinye okuyita ku mitimbagano, nalumiriza ba difiri obwa kyekubiira ku mupiira […]


Abalamazi Bakulunguka Okugenda Ewafiira Omujulizi Yowana Maria, Y’ani Ono? rnrnrnrnrn\nHome > GAMBUUZE / AGEESIGIKA > Abalamazi Bakulunguka Okugenda Ewafiira Omujulizi Yowana Maria, Y’ani Ono?\nNga January 27, 1887, Yoana Maria Muzeeyi Musoke Muddembuga eyamanyika ennyo nga Jean Marie Muzeeyi yattibwa…era ono ye mujulizi omukatoliki eyasembayo okuttibwa…mu kiwendo eky’okutta Abasomi ku Myanga…era nga bamuttira mu Kisenyi.\nEkiggwa kya Muzeeyi kisangibwa mu Kisenyi – Jugula…era wano abakiriza okuva ebule n’ebweya tebaggwawo.Wano abakiriza webalamaga okusaba Katonda abakolere ku byetaago byabwe nga beekutte ku mujulizi ono.\nAbantu bano basinga kuva Tanzania, kubanga ono bamutwala ng’omujulizi wabwe anti yazaalibwa Minziiro.\nDeogratius Ssegaluma y’omukubalabirira ekifo kino, atubulidde obuzaale bw’omujulizi Yoana Marie Muzeeyi.\nMuzeeyi omulimu gweyakolanga mu lubiri gwali gwa busawo era nga yeyali omujanjaabi omukulu owa Ssekabaka Muteesa I, era bwayasoma eddinni yasalawo okubeera munnaddini okutuusa lweyatibwa.\nMuzeeyi yasooka kusiramuka era nga yali ayitibwa Jamari, wabula bweyasalawo okufuuka omukatuliki oluvanyuma lwa Mapeera okusomesa eddiini y’ekikatulikiti era namutuuma Jean Marie, erifaanagana ne Jamari.\nEkiwendo ekyasooka eky’okuyiiga abasomi, Muzeeyi kyamuboola…anti teyaliiwo era bweyadda yasooka kugenda kwebuuza ku bakulu abali bamusomesa eddini era bweyadda mu lubiri nakwatiibwa yogayoga mu ttambiro.\nEkiggwa kye kiriko ebyafaayo bingi, era nga kuliko oluzzi abalamazi mwebasena amazzi gebagamba nti gamukisa era nga bagakozesa ebintu ebiwerako.\nWano wenyi wewali omuti ogwali mu kifo awasibuka ensulo z’oluzzi nga mu kiseera kino gwatemwaawo wabula enkonge y’omuti guno abakiriza bagenda batemako ebibajjo nebabitwaala okwongera okufuna ebyamagero.\nWetutukidde ku kiggwa kino nga abalamzi okuva e Tanzania batuuse era nga byebogera ku mujulizi ono bingi.\nBuli mwaka okulamaga kuno kweyongera amaanyi olw’abalamazi abagenda bakwegattako…awatali kusosola mu myaka.


Abaakwatiddwa kuliko; Geoffrey Abarigye ne Isaac Ssentamu ku bigambibwa nti nga February 18 , omwaka guno baayingirira omugagga Migadde ne bamutemaatema ne bamuleka ng'ataawa.\nAbarigye ne Ssentamu, ISO yabakwatidde mu Kampala oluvannyuma lw'okutemezebwako abakessi baayo.\nOkusinziira ku nsonda mu ISO, Abarigye ne Ssentamu bakkirizza okuyingirira Migadde ne bamutema nga bamwagalako ssente n'ebintu ebirala ebikalu.\nAbabiri bano, bakuumirwa mu kaduukulu ka ISO mwekuumira abasibe baayo mu Kampala ng'okunoonyereza bwe kugenda mu maaso.\nDayirekita wa ISO, Col. Frank Kaka Bagyenda yagambye nti, okusinziira ku bye baakakung'aanya ku basajja bano, be baatema Migadde era bwe banaaba bamaze okunoonyereza bajja kubakwasa poliisi ebatwale mu kkooti.\nAmyuka omwogezi wa poliisi mu Kampala n'emiriraano, Lucas Owoyesigyire yagambye nti, baakakwata abantu basatu abali mu kaduukulu k'ekitongole kyabwe ekikola okunoonyereza ku misango eminene ekya Special Investigations Division (SID) e Kireka.\nYagasseeko nti, waliwo abalala babiri be bakyanoonya abaali mu bulumbaganyi buno era we babakwatira, fayiro yaabwe ejja kusindikibwa ew'omuwaabiwa wa Gavumenti batwalibwe mu kkooti.


Bukedde Online - Empooza etabudde abasuubuzi b'akatale k'e Nakiwogo\nMinisita ayingidde mu mivuyo gy'akatale k'e Mbale akapya.\n"Omusumba" akwatiddwa ne ssasi m...\nEMPOOZA etabude abasuubuzi b’ebirime mukatale k’e Nakiwogo e Ntebe. Abasuubuzi b’ebirime bagamba nti abaakwata ttenda y’akatale kano, aba Ani Yalyamanyi Vendors Association ekulemberwa Sulayimani Mpimbo kabalemye okutereeza.\nne GODFREY SSEMPIJJA\n“Bbo bafa ku kimu kya kutuggyamu ssente naye ng’ebiruma abasuubuzi tebabifuddeeko, “ bwe baagambye.\nAbasuubuzi nga bakulembeddwaamu ssentebe waabwe Musa Kaweesi baategeezezza nti baatuula ne kkanso ne basalawo ku ngeri akatale gye kalian okutambuzibwamu.\nWabula abaagula ttenda ne baagaana okutuukiriza ebyava mu lukiiko. Ekitabudde abasuubuzi be balimi abava e Buwaya e baleeta ebirime e Ntebe ate mu kifo ky'okubiguza abasuubuzi ate babirenga bulenzi ne batandika okutundira awo ku mwalo.\nBakasitoma mu kifo ky'okugenda okugula ku basuubuzi ate bagula ku balimi olwo bbo abasuubuzi ebyabwe ne bivundira ku midaala, ekibaleetedde okugaana okusasula empooza.\nWabula ye omuwooza, Sam Kasirye yategeezezza nti si kyangu okugoba abalimi okugenda oba okubawa olunaku olumu mu wiiki kubanga bbo abaakwata ttenda ssente basinga kuzifuna mu balimi kubanga bbo tebalwawo nga batunda ate ne kkanso eyagala\nEmpooza etabudde abasuubuzi b’akatale k’e Nakiwogo\nByâ€™olina okwekkaanya ngâ€™osiba akaviiri\nAbâ€™ebyenjigiriza musomese ne ku bwavu\nOmwenge gujooze 'Nakijoba' n'akkiriza


Bbakitiiriya (Bacteria) - Wikipedia\nIALI NGO has been authorized by Terminologist Charles Muwanga to post articles from his scientifc translations to Luganda Wikipedia for free public consumption.\nBakitiria zili mu bwakabaka bwa bilamu obuyitibwa “monera”(wansilikitu ). Bakitilia era zili mu matwaale ga nyukilialitte (Prokaryotes) ensolo ezilna akataffaali oba obutaffaali obutalina nyukiliasi na oligaanile(organelles) okujjako libozomu(ribosomes). Bu bwkabaka bwa “monera” bamemba bezaala awatali kwegadanga (asexual) nga beyubuluzaaamu bibili (binary fission). Tewali bukakafu nti wabeerawo mitosiisi.\nBakitiilia zibeera mu mbeera zonna ku Nsi, mu ttaka, mumazzi, ne mu mpewo (ebbanga). Bakitilia zilimu ebibinja bisatu okusinziila ku nkula (shapes) zazo. Waliwo enekulungilivu eziyitibwa kkukusi (coccus) (the singular is coccus); kabukuuli (rodshaped) obuyitibwa bbakili); n’ezemyenyoolo (spiral bacteria) eziyitibwa sepila (spirilla) Waliwo ezileeta mulalama (meningitis), n’ezileeta gonorrhea, nezileeta. pneumonia,\nEbikwata ku Bakitiria\nBakitilia ezisinga zijja emmele yazo mu sebusitansi z’ebilamu (organic matter). Ezisinga obunji ziyitibwa kalyabifu oba kalyabivunze (saprobic), ekitegeeza nti zilya bifo oba bivunda kyokka waliwo ennyunyuunsi (parasitic). Bakitilia ennyunyuzsi zireeta obulwadde. Bakitiilia endala baziyita neekolerayange (autotrophic), ekitegeeza nti zegattisa (they synthesize) emmele yabyo. Bakitiilia ezo zenyigila mu kkola ektangattisa (photosynthesis). Zikozesa pigimenti ezimelungusiddwa mu saitopulaazima (cytoplasm) wazo. Waliwo ebibinja bya bakitilia bibili ebitangattisa (photosynthetic bacteria), sulufeeli eza kilagala (green sulfur) n’eza kakobe (purple bacteria). Pigimenti ezili mu bakitilia zino zifaanagana ez’ebimera. Bakitilia zibeera mu tempulikya ez’enjawulo; waliwo ezibeerawo ku tempulikya ezinnyogoga ennyo ate ne wabaawo ezo ezibeera mu tempulikya ey’omubili gw’omuntu (human body temperatures) ate era ne wabaawo ezo ezibeera ku tempulikya ezili waggulu ddala. Ate era waliwo ezo ezeetaaga wokisijeni okuteleeza obulamu bwazo (for their metabolism) ate newabaawo ezo ezibeera mu mbeera awatali wokisijeni. Ezimu zizobola okubeera awali oba awatali mpewo ate ne wabaawo ezo ezibeera mu mbeera ya asidi mu bbongo ne mulubuto lw’omuntu.\nBakitiria zirina kinene kye zikola okukuuma obutonde bw’ensi. Eky’okulabilako sipiisa za bakitiria ezimu zirya obubalabe bw’emirandira gy’ebimera eby’empeke, mu kukola kino ne ziyamba okuyingiza nayitologyeni (nitrogen) okuva mu mpewo okumuteeka mu bipooli by’ebiramu (organic compounds) ebyeyambisibwa ebimera. Ebimera bikozesa ebipooli bya naitilojeni bino okukola aminasidi (amino acids) ebizimbamubiri (proteins), n’okubituusa mu nsolo ezibirya. Bakitiriya endala ze zikola ku kuvunda okubeerawo mu biramu.\nMu makolelo g’ebyokulya (food industry), bakitiria zikozesebwa okuteekateeka ebikolebwa bingi nga omuzigo,n'ebiva mu mata g'ente bingi, . Mu matondekero(amakolero) amalala bakitiriya zikozesebwa okukola eddagala eritta obun'eddagala ery'enjawulo eritta ebiwuka. Ku mulembe guno zikozesebwa mu kinonoozo ky'essomabuzaale( genetic engineering) okutondekawo eddagal ey'enjawulo( pharmaceutical products ).\nMu byenda by’omuntu, bakitilia zegattisa /zitabika (synthesize) vitamiini ez’enjawulo ezijjibwa mu mmele naddala vitamin K. bakitiilia era zikola ku mmele eba yepenye ekikamulabiliisa (digestion) mu mubiri.\nEky’akabi, bakitiria nnyinji zirwaaza (are pathogenic), ekitegeeza zileeta endwadde mu bantu. Waliwo bakitiiria eziviirako abantu okufuna endwaade n’okufa obulwadde . Mu ndwadde eziva ku bakitiiriya mulimu:\n(i) akafuba (tuberculosis),\n(ii) endwadde z'ekikaba\n(iii) Okufuula emmere\n(v)Omusujja gwo mu byenda (typhoid fever) (vi) diputeriya (diphtheria), (vii) sifiriizi (syphilis), (viii) kolera (cholera), (ix)endwadde z’ebigere, (x)ebigenge .\nNe mu byamalimiro(agirikakya) mulimu endwadde za bakitiiria nnyingi ku faamu n’ennimilo. Kyokka mu yindasitule bakitiiria ezimu zitabulwa mu bizimbulukusa (yeasts) n’entikotiko (molds), mu kuteekateeka emmere ezekiivululo (fermented foods) nga kiizi ,vayinega (vinegar) evinnyo/wayini), ne bbongo (yogurt).\nBbakitiriya awatali kubuusabuusa kasirikitu akalamu. Bakitiriya ziri buli wamu .Ziri mu migaato gy’olya, ettaka ebimera me bikulira, ne mu mibiri gy’ebiramu ebirala nga n’omuntu bw’omutwalidde. Bbakitiiriya butaffaali bwangu nnyo obuli mu kikula kya nnyukirayite (prokaryotic). Kino kitegeeza nti tezirina nnyukiriyaasi ensonjovu obulungi, bakitiiriya butaffaali busirikitu obulina obuzimbe bwa kataffali kamu (single cells) nga kano ekigenderera kyako mu bulamu kiri kimu kweyabuluzaamu bbakitiiriya ndala. (to replicate).\nYadde nga tezirina nnukiriyasi enteeketeeke oba ensonjole, zirina endagabutonde (DNA) esangibwa mu kifo ekiyitibwa nnyukiroodi (nucleoid). Bulina embubi z’obutaffaali (cell membranes) okufaanana n’obutaffaali obulala awamu n’ekisenge ky’akataffaali akakuumi (a protective cell wall). Manya nti ekisenge ky’ataffaali ka bbakitiriya (bactiria cell wall) tekiringa eky’akataffaali k’ekimera kubanga kino ekya bakitiriya kirina ekigendererwa eky’okuwa bakitiiriya obukuumi anti akataffaali ka bakitiiriya tekalina bitundu (organelles) byonna okujjako libosomu.\nBakitiiriya zitunula zitya?\nBuramu butini nnyo nnyo mu nkula ey’ebikulungo (spherical) nga bw’olaba omupiira. Butera okwesengeka mu bujegere obuliga emigalamiro gy’entoloovu (enkula ennetoloovu (a row of circles). Bbakitiriya ez’enkula ey’akatayimbwa butunula nga “obukooli” (E. coli) obubeera mu byenda byo. Teebereza akalimba ka bbakitiriya obufaanana butyo.Busobola okukola enjegere nga sosegi ezikwataganye. Kyokka waliwo na bbakitiirya ez’enkula eya sipayiro (spiral shaped bacteria)\nBbakitiriya zikola ki ?\nKino kiramu ekirina akataffaalikazimbila akamu (one-celled living organisms). Tekalina nyukiliasi (nucleus). Bakitilia Bbakitiriya zikola ebintu bingi. Ezimu ziyamba ebimera okuyingiza naitogyeni (N) okuva mu ttaka ate ezimu zireeta endwadde kyokka ezimu ozisanga mu mbuto z’ente okuziyamba okukutulakutula mu seruloozi (to break down cellulose).\nEmbuto z’ente ku lwazo ziyinza okukola ku muddo n’ebimera kyokka tezisobola kuyingiza biriisa bya bimala okuva mu bimera bino ate nga tezisobola kukutulakutula mu seruloozi. Bbakitiriya ezo ezirina oobusobozi obw’enjawulo, ze zikutulakutula mu seruloozi okufuna ebisukaali (sugars) ekisobozesa okufulumya amasoboza agetaagisa. Teebereza singa bannasayansi baba basobodde okukola bbakitiriya ezibeera mu mbuto zaffe okusobola okukutulakutula ebimera nga bibadde biriiriddwa bibisi. Awo naffe abantu tuba tusobola okulya omuddo n’ebikoola emisana lwonna.\nBakitilia kiva mu kya lulattini: bacterium ekiva mu ky’olugeleeki baktērion, era kikwata ku matwaale(domian) g’obulamu obusilikitu obulina enkula ez’enjawulo; obumu bulinga makata obulala bwekulungilivi ate obumu bulinga munwe gwa ttooke mu nkula. Obutafaanana na butaffaali bwa nsolo, obutaffaali bwa bakitiilia tebulina nyukiliasi.\nBakitilia tewali wetakulila kubanga ogisanga mu mazzi, wansi mu kikalappwa ky’ensi (earth’s crust), kasasilo, munda ne kungulu kw’emibili gy’ebimera n’ensolo, naddala mu miyitilo gy’emmele (digestive systems) mu bantu, enkuyege n’ebiyenje. Mu ggulaamu emu eyettaka mubaamu obutaffaali bwa bakitiilia emitwaalu ana ate mu mililiita y’amazzi agatali ga lunnyo mubaamu obutaffaali bwa bakitilia akakadde kamu. Bw’ogatta bakitilia zonna ezili mu nsi zikola enzitoya esinga ey’ebimelo n’ensolo zonna.\nBakitilia zilina emigaso ate era ne ziba n’obubi bwe zikola. Waliwo bakitilia ezikozesebwa okuzza obujja ebiliisa (recycling nutrients), gamba nga okuteeka naitilojeni mu ttaka (fixation of nitrogen ) okuva mu nampewo (atmosphere ). Bakitilia era ze zisobozesa okuvunza kw’ebifudde. Singa ebilamu ebifa byaali tebivunda Ensi yandibadde ejjula n’ebooga emilambo gy,ebifu, ebilamu ne biba nga tebikyalina we bibeera.\nMu mubiri gw’omuntu mubaamu bakitilia ezisinga ku butaffaali bw’omubili obunji naye ol’omubili okuba n’ensengekera y’obukuumi ey’obutonde (natural immune system,) bakitilia zino ezisinga obunji tezikola buvune mu mubili. Kyokka waliwo bakitilia ezimu ezileeta endwadde omuli kkolera, kabootongo, ebigenge (liprosy) ne kawumpuli (plague)\nBakitiliya ezisinga okuba kattira mulimu ezo ezilumba ensengekera y’okussa (.Respiratory infections,) nga akafuba (TB) akatugumbula ennyo abantu naddala mu afilika. Antibbayotiki (antibiotics ) zikozesebwa okukola ku bulwadde bwa bakitiiria.\nBakitiria bwasooka kukettebwa Antonie van Leeuwenhoek mu 1676, nga akozesa lenza z’ekizimbulukusa (microscope lens) kye yali y’ekoledde.Bakitilia zino yaziyita “bukyolo”("Animalcules)" Kisuubilwa nti obujajja bwa bakitiilia eziliwo kati bwali mu bulamu obw’akataffaali aka namunigina nga buno bulowoozebwa okuba nga bwe bulamu obwasooka okubaawo ku Ensi emyaaka obuwumbi nga buna egiyise. Ebiseera ebyo ku Ensi tekwaliko bilamu bilala byonna.\nBakitilia zilina akakwate akamaanyi n’ebilamu ebilara byonna .bakitilia zikulila ku mubili gw’ekilamu nga ensolo oba ekimera mu ngeli y’emu gye zibeera ku bintu ebilala. Bakitilia zikulila bulungi awabuguumilila n’awali entuuyo oba olutuuyotuuyo era bwe ziyitila obungi ku mubili gw’omuntu ziviilako omuntu okuwunya olusu olubi (body odor). Eno y’ensonga lwaaki omuntu alina okunaaba mu biseera ebigele awatali kwosaaamu.\nObusobozi bwa bakitiria okukutulakutula ebipooli by’ebiramu eby’enjawulo bukozesebwa okujja kaboni eza nakazzi (hydrocarbons) mu petuloliyaamu era kno ne kikozesebwa mu kulwanyisa amafuta agaba ganjadde naddaka mu mayanja.\nBino bigyidwa ku "https://lg.wikipedia.org/w/index.php?title=Bbakitiiriya_(Bacteria)&oldid=21524"\nLuno olupapula lwasemba okukyusibwamu ku 11:37, 8 Gusooka 2017.


Bulijjo Oyagala Okuba nga Ggwe Asooka? Yamba Abaana Okuyiga Okuyamba Abalala\nOLINAYO omuntu gw’omanyi nga buli kiseera y’ayagala okusooka banne?— Ayinza okusindika abalala asobole okukulembera mu layini. Ekyo wali okirabyeko?— Omuyigiriza Omukulu yalaba n’abantu abakulu nga baagala okwesooka ebifo eby’omu maaso oba eby’ekitiibwa. Era ekyo tekyamusanyusa. Ka tulabe ekyaliwo.\nWali olabye abantu abaagala okusooka bannaabwe?\nBayibuli etutegeeza nti Yesu yayitibwa ku kijjulo mu maka g’omusajja Omufalisaayo, eyali omukulembeze w’eddiini. Yesu bwe yatuukayo, yalaba abagenyi abalala nga bayingira era nga beeroboza ebifo ebisooka mu maaso. N’olwekyo abo abaali bayitiddwa ku kijjulo yabawa ekyokulabirako. Wandyagadde okukimanya?—\nYesu yagamba nti: ‘Omuntu bw’akuyitanga ku kijjulo, totuulanga mu kifo ekisooka oba ekyo ekisinga okuba eky’ekitiibwa.’ Omanyi lwaki Yesu yagamba bw’atyo?— Yagamba bw’atyo, olw’okuba wayinza okubaawo omuntu akusinga ekitiibwa eyayitiddwa. N’olwekyo, nga bw’olaba mu kifaananyi kino, oyo agabula ekijjulo ajja n’agamba nti: ‘Leka ono atuule wano, ggwe genda otuule eri.’ Omugenyi oyo awulira atya?— Ajja kuswala kubanga abagenyi abalala bajja kumulaba ng’agenda okutuula mu kifo ekisembayo.\nYesu yali alaga nti tekiba kirungi okweyagaliza ekifo ekisingayo obulungi. N’olwekyo yagamba nti: ‘Bw’oyitibwanga ku kijjulo, ogendanga n’otuula mu kifo ekisembayo emabega. Oyo akuyise ayinza okujja n’akugamba nti, “Mukwano gwange, weeyongere eno awasooka.” Awo ojja kuba n’ekitiibwa mu maaso g’abagenyi abalala ng’ogenda okutuula mu kifo ekisingako obulungi.’—Lukka 14:1, 7-11.\nKiki Yesu kye yali ayigiriza bwe yawa ekyokulabirako ekikwata ku abo abaagala okutuula mu bifo ebisingayo okuba eby’ekitiibwa, oba ebisooka?\nOtegedde ensonga enkulu eyali mu ekyo Yesu kye yayogera?— Ka tuweeyo ekyokulabirako tulabe obanga otegedde ensonga eyo. Kuba akafaananyi ng’olinnya bbaasi erimu abantu abangi. Wandyanguye okufuna aw’okutuula n’oleka abantu abakulu okuyimirira?— Yesu yandisanyuse singa okola bw’otyo?—\nAbamu bayinza okugamba nti Yesu teyeefiirayo n’akamu ku ebyo bye tukola. Naye ekyo okikkiriza?— Yesu bwe yali ku kijjulo ekyali mu maka g’Omufalisaayo, yeetegereza abantu nga beeroboza ebifo eby’okutuulamu. Ne leero olowooza teyeetegereza ebyo bye tukola?— Olw’okuba kati Yesu ali mu ggulu, asobola bulungi okulaba ebyo bye tukola.\nOmuntu bw’ayagala okusooka banne, kisobola okuvaamu ebizibu. Wayinza okubaawo okukaayana, abamu ne banyiigira bannaabwe. Oluusi ekyo kibaawo ng’abaana bagenda kutambulira wamu mu bbaasi. Amangu ddala ng’enzigi za bbaasi zigguddwaawo, abaana badduka basooke bannaabwe okuyingira. Baba baagala beesooke ebifo ebisingayo obulungi ebiri okumpi n’amadirisa. Kiki ekiyinza okubaawo?— Yee, abamu bayinza okunyiigira bannaabwe.\nOkwagala okuba nga gwe asooka kiyinza okuvaamu ebizibu bingi. Kyaleetera n’abatume ba Yesu okukaayana. Nga bwe twayiga mu Ssuula 6 mu kitabo kino, baakaayana bokka na bokka ani ku bo asinga obukulu. Kiki Yesu kye yakola?— Yee, yababuulirira. Naye oluvannyuma baddamu okukaayana. Ka tulabe engeri gye kwatandikamu.\nAbatume n’abantu abalala baali batambulira wamu ne Yesu omulundi ogwasembayo ng’agenda mu kibuga ky’e Yerusaalemi. Yesu yali ababuulidde ebikwata ku Bwakabaka bwe, n’olwekyo Yakobo ne Yokaana baali balowooza ku ky’okufugira awamu naye nga bakabaka. Era kino baali bakibuuliddeko ne maama waabwe Saalome. (Matayo 27:56; Makko 15:40) N’olwekyo bwe baali bagenda e Yerusaalemi, Saalome yajja eri Yesu, n’avunnama mu maaso ge ng’ayagala Yesu abeeko ky’amukolera.\nYesu yamubuuza nti: “Kiki ky’oyagala?” Yamuddamu nti yandyagadde Yesu akkirize abaana be bombi batuule okumpi naye mu Bwakabaka bwe, omu ku mukono gwe ogwa ddyo ate omulala ku mukono gwe ogwa kkono. Olowooza Abatume abalala ekkumi baawulira batya bwe baamanya ekyo Yakobo ne Yokaana kye baali batumye maama waabwe okusaba Yesu?—\nKiki Saalome ky’asaba Yesu, era kiki ekyadirira?\nYee, baanyiigira nnyo Yakobo ne Yokaana. Ekyo kyaleetera Yesu okubuulirira abayigirizwa be bonna. Yabagamba nti abafuzi b’ensi baagala nnyo ekitiibwa. Baagala nnyo ebifo ebya waggulu nga buli omu abagondera. Naye Yesu yagamba abagoberezi be nti tebasaanidde kuba ng’abafuzi b’ensi. Yabagamba nti: “Buli ayagala okubeera ow’olubereberye mu mmwe ateekeddwa okubeera omuddu wammwe.” Ebigambo ebyo birowoozeeko!—Matayo 20:20-28.\nOmanyi ekyo omuddu ky’akola?— Aweereza abantu abalala nga tasuubira kuweerezebwa. Atuula mu kifo ekisembayo so si ekisooka. Yeeyisa ng’omuntu asembayo okuba owa wansi so si oyo asingayo okuba ow’ekitiibwa. Era jjukira nti Yesu yagamba nti oyo ayagala okuba ow’olubereberye asaanidde okuweereza abalala ng’omuddu.\nOlowooza ekyo kituyigiriza ki?— Omuddu asobola okukaayana ne mukama we ku ani asaanidde okutuula mu kifo ekisingayo obulungi? Oba ayinza okukaayana naye ku ani asaanidde okusooka okulya? Olowooza otya?— Yesu yagamba nti omuddu bulijjo akulembeza bya mukama we so si ebibye—Lukka 17:7-10.\nN’olwekyo mu kifo ky’okwagala okusooka abalala, kiki kye twandikoze?— Yee, tusaanidde okuba ng’abaddu nga tuweereza abalala. Tusaanidde okukulembeza eby’abalala so si ebyaffe. Era abalala tusaanidde okubatwala nga bakitiibwa okutusinga. Osobola okulowooza ku ngeri gy’oyinza okukulembezaamu eby’abalala?— Lwaki tobikkula ku lupapula olwa 40 ne 41 n’olaba engeri gy’oyinza okukulembezaamu eby’abalala ng’obakolera ebirungi.\nKijjukire nti n’Omuyigiriza Omukulu yakulembezanga eby’abalala ng’abakolera ebirungi. Mu kiro ekyasembayo ng’ali wamu n’abatume be, yafukamira n’anaaza ebigere byabwe. Naffe bwe tukulembeza eby’abalala nga tubakolera ebirungi, tujja kusanyusa Omuyigiriza Omukulu ne kitaawe, Yakuwa Katonda.\nKa tusome ebyawandiikibwa ebirala ebitukubiriza okukulembeza eby’abalala mu kifo ky’okukulembeza ebyaffe: Lukka 9:48; Abaruumi 12:3; ne Abafiripi 2:3, 4.\nBeera wa Kisa era Beera Mugabi


Kiki ekitanudde abakyala okukola emirimu egyabanga egy'abasajja?\nABAKAZI bangi bakola emirimu gye wali toyinza kugibalowooleza emyaka 10 egiyise! Bangi obasanga mu takisi nga bw’aba si ye ddereeva nga y’asolooza ssente; waliwo abatema ennyama n’abakola emirimu emirala mingi edda gye walowoozanga nti gya basajja. Moses Lemisa leero alondodde lwaki abakyala tebaky\nABAKAZI bangi bakola emirimu gye wali toyinza kugibalowooleza emyaka 10 egiyise! Bangi obasanga mu takisi nga bw’aba si ye ddereeva nga y’asolooza ssente; waliwo abatema ennyama n’abakola emirimu emirala mingi edda gye walowoozanga nti gya basajja. Moses Lemisa leero alondodde lwaki abakyala tebakyatya mirimu gyonna.\nKIKI ekikyuse ne kikanga abakyala okutandika okukola emirimu edda egyabalibwa ng’egy’abasajja?\nEdda abakyala baali bamanyiddwa kukola mirimu egitaliimu kukakaalukana nnyo. Nga tebasitula migugu kugenda mu butale, naye kati be basooka ku magulukkumi okugenda mu butale bw’omubuulo; bangi nga tebavuga mmotoka naye ensangi zino ne bodaboda bazivuga.\nWaliwo omuzimu ogukutte abakyala ne batandika okweyisa mu ngeri edda gye wandirowoozezza nti teyeewa kitiibwa? Kyo ekitiibwa kirabikira mu mulimu omuntu gw’akola oba ky’aggyayo?\nNabuuma tatema nnyama aweneenya mbwa\nMUKY. MATOVU AVUGA BODABODA\nMercy Matovu 28, omutuuze w’e Muyenga MU Bukasa zooni muvuzi wa bodaboda nnamba UEG 530L:\nNdi mukyala mufumbo n'abaana bana, okuvuga bodaboda si mulimu gwa basajja bokka naye n'abakazi abamanyi nti balina okukola basobola okugivuga.\nMmaze omwaka gumu n'omusobyo nga nvugira ku siteegi ya Muyenga- Bukasa , pikipiki baagimpa ku bbanja nga kati mbuzaayo emyezi ena ngimaleyo. Buli mwezi nsasula emitwalo 25.\nBwee mba ngivuga ssambala mpale mpanvu, nvugira mu sikaati era ekikubiro (epulooni) ky'olaba nkiteekamu ssente.\nOlunaku nkola 50,000/- ate ekirungi baze naye avuga bodaboda kale tusobola okuyambagana ne tuweerera abaana baffe. Obuzibu bwe nsaze mu mulimu guno, aba takisi bavuga bubi basobola okukokozesa akabenje .\nSsente bwe zimbula emisana nzira awaka ku ssaawa emu ey’akawungeezi ne nfumba ekyeggulo ku ssaawa 5 ez'ekiro ne nziramu okukola okutuuka ssaawa 8 ez'ekiro. Ebbanga lye mmaze mu pikipiki nfunyeemu kuba nnasobodde okugatta ssente ne ngulayo mmotoka naye nnagitadde ku sipensulo.\nBaze Matovu omulimu tagulinaako mutawaana era twakkiriziganya nga ntandika okugukola, kale nsaasira abakazi abalinda okuweebwa abasajja n'ababbi nti ffe katukole balitusangayo.\nHaida Nabuuma 28, omutuuze w’e Kawempe Ttula alina omudaala gw’ennyama ku Kaleerwe eyitibwa MM Quality Butchery:\nOmulimu gw’okutema ennyama nange mu kusooka nnali mmanyi gwa basajja naye embeera ekuleetera okukola omulimu gwonna kasita oba ng’oggyamu ssente.\nEnnyama ngitemedde emyaka etaano, baze Luganda Kyeyune naye ankakasa mu kutema ennyama, ne bw’atambula anneesiga nti kye nkola nkitegeera.\nNnagezaako ku mirimu emirala ne gigaana. Nalundako ku nkoko n’okuzitundira mu katimba ne bigaana okutuusa ensonyi bwe nnaziteeka ku mabbali ne nsalawo okutema ennyama!\nGuno omulembe gwa Museveni gutuyigirizza okukola, abasinga twali tusigala waka naye kati naffe tukeera ku makya kugenda kukola kale abakazi abalowoozza nti okutema ennyama mulimu gwa basajja bakyali mabega nnyo.\nNdi musanyufu nti baze nange bwe tukola tugasse era tulina ke tulagawo. Amaka tugazimbye babiri, tuweeredde abaana ate ne bizinensi egenda mu maaso.\nLUGANDA BBA WA NABUUMA\nOno naye atema nnyama ku MM Qality Butchery esangibwa ku Kaleerwe: Mukyala wange okutema ennyama sikirinaamu buzibu. Ekisooka nze nnina omulimu omulala, kati bbuca y’agiddukanya era musasula ng’omukozi nange ne nneesasula. Omukazi bw’aba akola mbeera musanyufu kuba ne bwe ndwala bizinensi aba asobola okugiddukanya .\nMpozzi waliwo abasajja abajjirira ebibiri, okugula ennyama n’okumukwana naye ekirungi omukazi yenna ng’amanyi ky’ayagala n’okumanya gy’avudde ne bba ebiseera ebisinga omutima aguteeka ku bizinensi era owange nfuna obudde ne mmubuulirira. Mmwesiga era ndowooza ne bwe bamukwana tayinza kukkiriza.\nNze ntema mbizzi\nJudith Atunhire 25, ow’e Manyagwa mu zooni A ku luguudo lw’e Gayaza mu Wakiso atema mbizzi. Alina ekifo kye ekya YESU AFAAYO PORK JOINT ky’addukanya era tajula:\nOkutema embizzi nkumazeemu ebbanga era sijjulira kufuna mulimu mulala. Nnalina omusajja nga tulina abaana babiri ne tufunamu obutakkaanya ne twawukana, nnageezzaako okunoonya ku mirimu ne gimbula okutuusa bwe nnafuna ayagala okumukolera ku bucca y’embizzi omulimu ne ngumusaba.\nYasooka kuntunuulira n’ang’amba nti wali olabyeyo omukazi atema embizzi? Nnamuddamu nti simulabangako naye ka mbeere asoose!\nKatonda mulungi kubanga omulimu yagumpa ne ntandika okukola, mukama wange olunaku ansasula 2000/- okudda waggulu. Ssente zino nsobola okuterekako. Buli kye njagala nsobola okukyetuusaako ssaako n’okulabirira abaana bange. Nsaba abakazi okukomya okusekerera bannaabwe abakola emirimu gy’olowooza nti gya basajja, tekiba kivve. Nze nsinga omubbi oba malaaya eyeetunda oba asabiriza sso ng’alina emikono n’amagulu.\n‘Omukazi ataakole waakulya mu ppipa’\nVICTORIA MBEKEKA, AKUBA BBULOOKA\nMbekeka 40, mutuuze w'e Manyagwa mu disituliki y'e Wakiso: Lwakuba osanze mmaze okupanga tanuulu yange, singa onsanze nkuba bbulooka wandyewuunyizza kuba mba nga musajja.\nNnina abaana mukaaga, bonna batunuulidde nze kati bwe sikola kiba kitegeeza nti tebajja kusoma na kulya. Omulimu gw'okukuba bbulooka ngumazeemu omwaka gumu.\nEno tanuulu erimu bbulooka 10,000, buli bbulooka eri ku 130/- kale nsuubira akakadde kamu n'emitwalo 30. Obuzibu bwe nsanga mu mulimu gwange eno e Manyangwa, amazzi bwe gabula ekidomola kiba ku 500/- kale nze kiba kinnyingiramu nnyo.\nEnku ennaku zino baziseera, mmotoka tugigula 250,000/- naye mbigumira kuba omulimu ngwagala, omulimu guno nguguzeemu poloti n'ebintu ebirala bingi kale nsaba abakazi abalala baleme kwekubagiza, ebintu byakyuka dda kati emirimu egyali gikolebwa abasajja naffe tugyenyigiddemu ate ne tugikola n'okubasinga .\nABAANA BA MBEKEKA\nOmu ku baana ba Mbekeka ataayagadde kumwasanguza yagambye, “Maama yatugamba nti alina okutusomesa okutuuka e Makerere. Kale omulimu gw’okukuba bbulooka naffe tumuyambako nga tuwummudde. Abamu ku baana be tusoma nabo batusekerera kyokka ffe tebitukwatako kuba maama atugamba nnyo teri muntu abeera bulungi nga tasoose kubonaabona.”\nNASSANGA KONDAKITA WA TAKISI\nJoyce Nassanga 28, omutuuze w’e Kalule mu Luweero akola bwakondakita ku mmotoka z’e Kampala –Luweero ne ku luguudo lwa Northern Bypass:\nOmulimu gw'okukola obwakondakita nnaguyingira mu 20o5 oluvannyuma lw'okutuula awaka nga sirina kye nkola . Baze Sam Ssenyonga avuga takisi ku luguudo lwa Northern Bypass naye bakondakita baali bamutawanya n’asalawo tukole era n'okutuusa kati nsika kiggi.\nSimanyi lwaki abakazi bangi tebaagala kukola kuba nze tulina abaana basatu naye tubasomesa ffembi. Tuzimbye amaka e Kalule, twagula takisi yaffe n'ekirala mu kusooka omusajja yang’ambanga nti ssente zibuze nga mmanyi alimba naye kati nange nkyerabirako era lwe zirabise tuzitemaatema ffembi.\nYadde omulimu guno ngwagala naye ebiseera ebisinga mpulira obuzibu okuyita abasaabaze naye mba sirina kyakola, kasita mba nkola ssente. Obuzibu obulala lisiiti ezitusabibwa ku buli siteegi zisusse obungi, buli w'oyimirira okuggyamu omuntu oba okutikka olina okusasula.\nEbiseera ebimu mmotoka lw’eba efudde nga sikoze nnina kawooteeri ewa Mambule ku siteegi ke nkolamu n’ezo ne tuzifuna.\nKiki ekitanudde abakyala okukola emirimu egyabanga egy’abasajja?


Bukedde Online - Omuyimbi Moze Radio ali mu koma!\nOmuyimbi Moze Radio ali mu koma!\nEyapangisa Chameleon okuyimba e South Afrika n'atalabikako addukidde mu kkooti: Ayagala bamuliyirire obukadde 53\nOwa Bodaboda 2010 abadde abba mmotoka e Na...\nOmuyimbi wa Goodlyfe, Moses Ssekibogo amanyiddwa nga Mowzey Radio ali bubi! Aweereddwa ekitanda ku Case Hospital mu Kampala mu kasenge omujjanjabirwa abayi nga biwalattaka.\nMoze ng'ayimba mu kivvulu ekimu gye buvuddeko. EKIF: MOSES NSUBUGA\nKino kiddiridde Moze okulwana n'omu ku bakanyama b'ebbaala ebbaala ya Freedom Beach e Ntebe ku Mmande era wakati mu kuwuuba enguumi amuddize yalemereddwa okuyimirira obulungi ku ttaka n'akubawo omutwe wansi!\nWabula kigambibwa nti Moze ye yatandise olutalo bwe yafuse omwenge ku badigize n'okubavuma , kanyama olwamugambyeko n'amukuba ebikonde naye kwe kuva mu mbeera n'amukuba eng'uumi eyamusudde ku ttaka n'akubawo omutwe, ne bamuggyawo nga tamanyi biri ku nsi.\nOmu ku mikwano gya Moze abamuli ku lusegere ategeezezza nti okuva eggulo ali mu kkoma tamanyi biri ku nsi!\nWabula obubaka obuli peegi ne Radio ne Weasal eya Facebook bagumizza abawagizi baabwe nti Radio kati ali bulungi, takyali mu koma nga amawulire bwe gabadde gasaasaanira ku mikutu gya yintaneti egyenjawulo, akyafuna obujjanjabi obw'ekikugu.\nSsangalyambogo akyadde ku old Trafford n'atendereza omutindo gwa club ya Manchester\nEkibaddewo ku kudda kwa Bobi Wine okuva ku kisaawe e Ntebe okutuuka e Magere mu makaage\nDesire Luzinda alaajanidde omulenzi we ave mu kwekozaakoza amulage amapenzi


GAVUMENTI ereese abajulizi 15 okulumiriza minisita Abraham Byandala nga bwe yeekomya ssente obuwumbi 24 ezaali ez'okukola oluguudo lwa Mukono Katosi.\nOmuwaabi wa Gavumenti mu ofi isi ya Kalisoliiso, Sarah Birungi ategeezezza omulamuzi, Lawrence Gidudu owa kkooti Enkulu ewozesa emisango gy’obulyake n’obukenuzi nti bategese abajulizi 15 okulumiriza Byandala.\nByandala yabadde alabiseeko mu kkooti okutandika okuwulira emisango egimuvunaanibwa era nga gyonna yagyegaanyi.\nByandala yazzeemu okukikkaatiriza eri omulamuzi Gidudu nti teyeenyigirangako mu mivuyo gya kubulankanya ssente z’okukola oluguudo era ebimuvunaanibwa bikonjere.\nEmisango Byandala gye yeegaanyi gyekuusa ku kukozesa obubi ofi isi ye, okufi iriza Gavumenti ssente ezisoba mu buwumbi 24, okwenyigira mu bitamukwatako n’okujeemera ebiragiro bya Kalisoliiso wa Gavt.\nByandala yeegaanyi ne banne abalala okuli Ying. Berunado Ssebbugga Kimeze, Joe Ssemugooma, Apolo Senkeeto ng’oluusi yeeyita Kalyesubula Mark, Isaac Mugote n’eyali munnamateeka w’ekitongole ky’enguudo (UNRA) Marvin Baryaruha.\nMinisita Byandala ne banne emisango egibavunaanibwa kigambibwa nti baagizza wakati wa 2013 - 2014.\nObujulizi bulaga nti minisita Byandala ng’akozesa obuyinza bwe yakkiriza ekitongole ky’enguudo okukola kontulakiti ne kkampuni ey’empewo eya Etauw’ ekole oluguudo lwa Mukono Kyetume Katosi ne Kisoga - Nyenga ekyafi iriza Gavumenti ssente kuba teyasooka kunoonyereza ku kkampuni eno.\nOluvannyuma lwa Kalisoliiso wa Gavumenti okulaba nga kkampuni ya Eutaw omulimu ogugiweereddwa tejja kugusobola, yawandiika ebbaluwa ebayimiriza kyokka Byandala n’anyooma ebiragiro bye n’alagira aba Eutaw okugenda mu maaso n’okukola.\nOmulamuzi Lawrence agambye nti omusango guno agenda kutandika okuguwulira nga March 1, 2 ne 3, 2016 era nalagira enjuyi zombi okubaawo.